Proposta għal REGULATION OF THE EUROPEAN PARLIAMENT AND OF THE COUNCIL li jemenda r-Regolament (KE) Nru 294/2008li jistabbilixxi l-Istitut Ewropew tal-Innovazzjoni u t-Teknoloġija /* KUMM/2011/0817 finali - 2011/0384 (COD) */





MEMORANDUM TA’ SPJEGAZZJONI 1. KUNTEST TAL-PROPOSTA L-Istitut Ewropew tal-Innovazzjoni u t-Teknoloġija (EIT) twaqqaf permezz tar-Regolament (KE) 294/2008 bl-għan li jikkontribwixxi għat-tkabbir ekonomiku sostenibbli u l-kompetittività bit-tisħiħ tal-kapaċità ta' innovazzjoni tal-UE u l-Istati Membri tagħha. Matul il-perjodu 2014-2020, l-EIT se jikkontribwixxi għall-objettiv ġenerali tal-"Orizzont 2020 - Il-Programm ta' Qafas għar-Riċerka u l-Innovazzjoni" (minn issa 'l quddiem imsejjaħ 'Orizzont 2020')[1], bl-integrazzjoni tat-triangolu tal-għarfien tal-edukazzjoni ogħla, ir-riċerka u l-innovazzjoni. Din l-integrazzjoni sseħħ l-aktar permezz tal-Komunitajiet għall-Għarfien u l-Innovazzjoni (KICs), li jlaqqgħu flimkien organizzazzjonijiet fuq bażi ta' medda twila ta' żmien biex isolvu l-isfidi tas-soċjetà. Il-kontribuzzjoni finanzjarja mill-Orizzont 2020 lejn l-EIT se tkun implimentata skont ir-Regolament tal-Parlament Ewropew u tal-Kunsill li jistabilixxi r-regoli għall-parteċipazzjoni u t-tixrid fl-"Orizzont 2020"[2]. L-iffinanzjar tal-EIT għall-KICs se jkopri "attivitajiet ta' valur miżjud tal-KIC", iżda l-KICs jew l-organizzazzjonijiet imsieħba jistgħu jirrikorru għal skemi oħra fl-Orizzont 2020 jew il-programmi tal-Unjoni Ewropea skont ir-regoli rispettivi tagħhom u li għandhom l-istess importanza daqs applikazzjonijiet oħra. L-emendi proposti jissejsu fuq bosta sorsi: it-tagħlimiet meħuda fil-perjodu inizjali, il-proposta għall-Aġenda Strateġika ta' Innovazzjoni tal-EIT li tkompli fuq il-proposta tal-Bord tat-Tmexxija tal-EIT, ir-rakkomandazzjonijiet tar-rapport ta' valutazzjoni esterna u l-opinjoni tal-Kummissjoni dwar il-valutazzjoni, kif ukoll fuq ir-riżultati tal-konsultazzjonijiet wiesgħa mal-partijiet interessati tal-EIT. 2. RIŻULTATI TAL-KONSULTAZZJONIJIET MAL-PARTIJIET INTERESSATI U L-ISTIMI TAL-IMPATT It-tħejjija tal-proposta qieset ir-reazzjonijiet għall-konsultazzjonijiet miftuħa dwar l-EIT[3] L-Istati Membri u medda wiesgħa ta' partijiet interessati mill-industrija, id-dinja akkademika u s-soċjetà ċivili esprimew il-fehmiet tagħhom. Dan wera li hemm appoġġ qawwi għall-missjoni tal-EIT biex ikun hemm aktar kooperazzjoni u kooperazzjoni aħjar bejn id-dinja tal-akkademija, l-attività imprenditorjali, ir-riċerka u l-innovazzjoni. Skont dawk li wieġbu, l-EIT għandu jkollu rwol ewlieni fl-'Orizzont 2020', il-Programm tal-UE tal-ġejjieni għar-Riċerka u l-Innovazzjoni, u għandu jsawwar rabtiet aktar mill-qrib ma' sforzi Ewropej u nazzjonali oħra. Parti kbira ta' dawk li wieġbu faħħru l-mod li bih l-EIT jiżġura l-parteċipazzjoni tal-intrapriżi fix-xogħol tiegħu u ħeġġu lill-Istitut biex jaċċellera l-attivitajiet tiegħu ta' sensibilizzazzjoni. Barra minn hekk, dawk li wieġbu jqisu l-involviment fl-intrapriża bħala rilevanti ħafna għas-suċċess tal-EIT fil-ġejjieni. Il-flessibbiltà, iċ-ċarezza dwar ir-regoli u qligħ ċert mill-investiment huma għalhekk fondamentali biex tiġbed il-parteċipazzjoni tas-settur privat. Il-proposta sserraħ ukoll fuq ir-rapport estern ta' valutazzjoni li fih il-kunċett ta' integrazzjoni tat-triangolu tal-għarfien jitqies bħala rilevanti ħafna u t-temi li fuqhom jinbena l-EIT huma milqugħa tajjeb. Hemm appoġġ qawwi għall-mudell li ġie żviluppat mill-EIT, imsejjes fuq netwerks integrati ta' ċentri ta' ko-lokazzjoni. Dawk li wieġbu kienu wkoll pożittivi, u konsistenti, fil-perspettiva tagħhom li l-valur tal-KICs kien jinsab fl-azzjoni tagħhom bħala katalisti li jiżguraw valur addizzjonali mill-attivitajiet li membri individwali diġà jkunu daħlu għalihom. 3. ELEMENTI LEGALI TAL-PROPOSTA Il-proposta tissejjes fuq l-Artikolu 173 tat-TFUE u se tkun implimentata bħala ġestjoni ċentralizzata indiretta. 4. IMPLIKAZZJONI BAĠITARJA Matul il-perjodu 2014-2020 se tingħata kontribuzzjoni finanzjarja ta' Eur 3.182.230 miljun (prezzijiet attwali) lill-EIT mill-Orizzont 2020, il-Programm ta' Qafas għar-Riċerka u l-Innovazzjoni (2014-2020) . Id-dikjarazzjoni finanzjarja leġiżlattiva mehmuża ma' din il-proposta tistabbilixxi l-implikazzjonijiet baġitarji u dawk fuq ir-riżorsi umani u amministrattivi. 2011/0384 (COD) Proposta għal REGULATION OF THE EUROPEAN PARLIAMENT AND OF THE COUNCIL li jemenda r-Regolament (KE) Nru 294/2008 li jistabbilixxi l-Istitut Ewropew tal-Innovazzjoni u t-Teknoloġija (Test b'rilevanza għaż-ŻEE) IL-PARLAMENT EWROPEW U L-KUNSILL TAL-UNJONI EWROPEA, Wara li kkunsidraw it-Trattat dwar il-Funzjonament tal-Unjoni Ewropea, u partikolarment l-Artikolu 173(3) tiegħu, Wara li kkunsidraw il-proposta tal-Kummissjoni Ewropea, Wara t-trażmissjoni tal-abbozz tal-att leġiżlattiv lill-Parlamenti nazzjonali, Wara li kkunsidraw l-opinjoni tal-Kumitat Ekonomiku u Soċjali Ewropew[4], Wara li kkunsidraw l-opinjoni tal-Kumitat tar-Reġjuni[5], Filwaqt li jaġixxu skont il-proċedura leġiżlattiva ordinarja, Billi: (1) L-istrateġija Ewropa 2020 għal tkabbir intelliġenti, sostenibbli u inklużiv tassenja rwol minn ta' quddiem lill-Istitut Ewropew tal-Innovazzjoni u t-Teknoloġija (minn issa 'l quddiem imsejjaħ EIT) li jikkontribwixxi għal għadd ta' inizjattivi ewlenin. (2) Matul il-perjodu 2014-2020, l-EIT għandu jikkontribwixxi għall-objettivi tal-"Orizzont 2020 - Il-Programm ta' Qafas għar-Riċerka u l-Innovazzjoni" stabbilit bir-Regolament Nru XX/XXXX tal-Parlament Ewropew u tal-Kunsill (minn issa 'l quddiem imsejjaħ 'Orizzont 2020')[6], bl-integrazzjoni tat-triangolu tal-għarfien tal-edukazzjoni ogħla, ir-riċerka u l-innovazzjoni. (3) Sabiex ikun żgurat qafas koerenti għal dawk li jieħdu sehem fl-Orizzont 2020, ir-Regolament Nru XX/XXXX tal-Parlament Ewropew u tal-Kunsill li jistabbilixxi r-regoli għall-parteċipazzjoni u t-tixrid fl-‘Orizzont 2020’ - il-Programm ta’ Qafas għar-Riċerka u l-Innovazzjoni (2014-2020), (minn issa 'l quddiem imsejħa r-‘Regoli għall-Parteċipazzjoni’) għandu japplika għall-EIT. (4) Ir-regoli dwar il-ġestjoni tad-drittijiet tal-proprjetà intellettwali huma ddefiniti fir-Regoli għall-Parteċipazzjoni. (5) Ir-regoli dwar l-istati u l-pajjiżi terzi li jieħdu sehem huma ddefiniti fir-Regolament dwar l-Orizzont 2020. (6) L-EIT għandu jaħdem direttament mar-rappreżentanti nazzjonali u reġjonali u ma' partijiet interessati oħra minn naħa għal oħra tal-katina tal-innovazzjoni biex jiġġenera effetti ta' benefiċċju fuq iż-żewġ naħat. Sabiex dan id-djalogu u l-iskambju jkunu aktar sistematiċi għandu jiġi organizzat Forum tal-Partijiet Interessati li jiġbor flimkien komunità usa' ta' partijiet interessati madwar kwistjonijiet trażversali. (7) Il-kamp ta' applikazzjoni tal-kontribuzzjoni tal-EIT lejn il-Komunitajiet għall-Għarfien u l-Innovazzjoni (minn issa ’l quddiem imsejħa KICs) għandu jkun iddefinit u l-oriġini tar-riżorsi finanzjarji tal-KICs għandha tkun iċċarata. (8) L-għamla tal-entitajiet tal-EIT għandha tkun issimplifikata. It-tħaddim tal-Bord tat-Tmexxija tal-EIT għandu jkun issimplifikat u l-irwoli u l-ħidmiet rispettivi tal-Bord tat-Tmexxija u tad-Direttur għandhom jiġu ċċarati aktar. (9) KICs ġodda, inklużi l-oqsma ta' prijorità tagħhom u l-organizzazzjoni u l-waqt propizju tal-proċess ta' għażla, għandhom jitniedu abbażi ta' modalitajiet iddefiniti fl-Aġenda Strateġika ta' Innovazzjoni. (10) Il-KICs għandhom iwessgħu l-attivitajiet edukattivi tagħhom billi jipprovdu korsijiet ta' taħriġ professjonali. (11) Il-kooperazzjoni fl-organizzazzjoni, il-monitoraġġ u l-valutazzjonijiet tal-KICs bejn il-Kummissjoni u l-EIT huma meħtieġa biex tkun żgurata koerenza mas-sistema ġenerali ta' monitoraġġ u valutazzjoni fil-livell tal-UE. (12) Il-KICs għandhom ifittxu s-sinerġiji ma' inizjattivi rilevanti tal-Unjoni Ewropea. (13) Sabiex tiġi żgurata parteċipazzjoni usa' ta' organizzazzjonijiet minn Stati Membri differenti fil-KICs, l-organizzazzjonjiet imsieħba għandhom ikunu stabbiliti f’tal-inqas tliet Stati Membri differenti. (14) Il-kriterji u l-proċeduri għall-iffinanzjar, il-monitoraġġ u l-valutazzjoni tal-attivitajiet tal-KICs għandhom ikunu adotatti mill-EIT qabel it-tnedija tal-proċess ta' għażla tal-KIC. (15) Il-Programm Triennali ta' Ħidma tal-EIT għandu jqis l-opinjoni tal-Kummissjoni dwar l-objettivi speċifiċi tal-EIT, kif iddefiniti fl-Orizzont 2020, u l-komplementarjetajiet mal-istrumenti u l-politiki tal-Unjoni Ewropea. (16) L-EIT, billi taqa’ taħt l-Orizzont 2020, se tkun parti mis-semplifikazzjoni tal-infiq minħabba t-tibdil tal-klima kif iddefinit fl-Orizzont 2020. (17) Il-valutazzjoni tal-EIT għandha tipprovdi kontribut f'waqtu għall-valutazzjoni tal-Orizzont 2020 fl-2017 u l-2023. (18) Il-Kummissjoni għandha ssaħħaħ ir-rwol tagħha fil-monitoraġġ tal-implimentazzjoni ta' aspetti speċifiċi tal-attivitajiet tal-EIT. (19) Dan ir-Regolament jistabbilixxi, għall-perjodu mill-2014 sal-2020, pakkett finanzjarju li jikkostitwixxi r-referenza prinċipali, fis-sens tal-punt [17] tal-Ftehim Interistituzzjonali ta' XX/YY/201Z bejn il-Parlament Ewropew, il-Kunsill u l-Kummissjoni dwar kooperazzjoni fi kwistjonijiet baġitarji u f'amministrazzjoni finanzjarja soda, għall-awtorità baġitarja matul il-proċedura baġitarja annwali. Il-kontribuzzjoni finanzjarja għall-EIT għandha tkun ipprovduta minn Orizzont 2020. (20) Minkejja li kien previst hekk inizjalment, il-Fondazzjoni tal-EIT mhux se tirċievi kontribuzzjoni diretta mill-baġit tal-UE, il-proċedura ta' kwittanza ma għandhiex tapplika għaliha. (21) Biex l-affarijiet ikunu aktar ċari l-Anness tar-Regolament (KE) Nru 294/2008 għandu jiġi sostitwit b'Anness ġdid. (22) Ir-Regolament (KE) Nru 294/2008 għandu għalhekk jiġi emendat skont dan. ADOTTAW DAN IR-REGOLAMENT: Artikolu 1 Ir-Regolament (KE) Nru 294/2008 għandu jiġi emendat kif ġej: (1) L-Artikolu 2 huwa emendat kif ġej: (a) Il-paragrafi 3 u 4 huma mħassra. (b) Il-paragrafu 7 jinbidel b’dan li ġej: "istituzzjoni ta' edukazzjoni ogħla" tfisser istituzzjoni fis-sens tal-Artikolu 2 tad-Deċiżjoni (KE) Nru XXX/20XX tal-Parlament Ewropew u tal-Kunsill li jistabbilixxi l-"Erasmus għal kulħadd". (c) jiżdied il-paragrafu 10 li ġej: "10. "Forum tal-partijiet interessati" tfisser laqgħa miftuħa għar-rappreżentanti tal-awtoritajiet nazzjonali u reġjonali, għal entitajiet individwali jew ta' interess organizzat mid-dinja tan-negozju, l-edukazzjoni ogħla u r-riċerka, għal organizzazzjonijiet miġbura flimkien, kif ukoll partijiet oħra interessati minn naħa għal oħra tat-triangolu tal-għarfien". (d) jiżdied il-paragrafu 11 li ġej: 11. "Attivitajiet ta' valur miżjud tal-KIC" tfisser attivitajiet imwettqa minn organizzazzjonijiet imsieħba li jikkontribwixxu għall-integrazzjoni tat-triangolu tal-għarfien tar-riċerka, l-innovazzjoni u l-edukazzjoni ogħla, inklużi l-attivitajiet ta' twaqqif, amministrazzjoni u koordinazzjoni tal-KICs. (2) L-Artikolu 3 jinbidel b’dan li ġej: "Artikolu 3 Missjoni u Objettivi Il-missjoni tal-EIT hija li jikkontribwixxi għat-tkabbir u l-kompetittività ekonomika fl-Ewropa, b’mod sostenibbli, bit-tisħiħ tal-kapaċità tal-innovazzjoni tal-Istati Membri u tal-Unjoni. Dan għandu jagħmlu billi jippromwovi u jintegra l-edukazzjoni ogħla, ir-riċerka u l-innovazzjoni tal-ogħla standards. L-Objettivi Ġenerali, l-Objettivi Speċifiċi u l-indikaturi tar-riżultati tal-EIT għall-perjodu 2014-2020 huma ddefiniti fl-Orizzont 2020". (3) Fl-Artikolu 4(1), il-punt (b) huwa mħassar: (4) Fl-Artikolu 5(1) huwa emendat kif ġej: (a) il-punt (a) huwa mħassar. (b) Jidħol il-punt (j) li ġej "(j) ilaqqa', tal-inqas darba fis-sena, il-Forum tal-Partijiet Interessati biex jagħti tagħrif dwar l-attivitajiet tal-EIT, l-esperjenzi tagħha, il-prattiki tajbin u l-kontribuzzjoni għall-politiki u l-objettivi ta' innovazzjoni, riċerka u edukazzjoni tal-Unjoni. Il-partijiet interessati jiġu mistiedna jesprimu l-fehmiet tagħhom." (5) Fl-Artikolu 6(1), il-punt (c) jinbidel b’dan li ġej: "(c) attivitajiet ta’ edukazzjoni u taħriġ fil-livell ta’ masters u ta’ dottorat, kif ukoll korsijiet ta' taħriġ professjonali, f’dixxiplini bil-potenzjal li jiġu sodisfatti l-ħtiġijiet soċjo-ekonomiċi Ewropej fil-ġejjieni u li jippromwovu l-iżvilupp ta’ ħiliet marbuta mal-innovazzjoni, it-titjib tal-ħiliet maniġerjali u intraprenditorjali u l-mobbiltà ta’ riċerkaturi u studenti;". (6) L-Artikolu 7 jiġi emendat kif ġej: (a) jidħol il-paragrafu 1a: "1a. L-EIT għandu jniedi l-għażla u n-nomina tal-KICs skont l-oqsma ta' prijorità u l-iskeda taż-żmien iddefinita fl-Aġenda Strateġika ta' Innovazzjoni (ASI)." (b) fil-paragrafu 2, jiżdied il-punt (h) li ġej: "(h) disponibbiltà li jiġu stabbiliti sinerġiji ma' inizjattivi oħra tal-Unjoni Ewropea," (c) il-paragrafu 3 jinbidel b’dan li ġej: "3. Il-kundizzjoni minima biex tiġi fformata KIC hija l-parteċipazzjoni ta' mill-anqas tliet organizzazzjonijiet imsieħba, stabbiliti f'mill-anqas tliet Stati Membri differenti. Dawn l-organizzazzjonijiet imsieħba kollha jridu jkunu indipendenti minn xulxin fis-sens tal-Artikolu 7 tar-Regoli għall-Parteċipazzjoni”." (d) il-paragrafu 4 jinbidel b’dan li ġej: "4. Il-maġġoranza tal-organizzazzjonijiet imsieħba li jiffurmaw KIC għandhom jiġu stabbiliti fl-Istati Membri. Mill-inqas istituzzjoni ta’ edukazzjoni ogħla waħda u kumpanija privata waħda għandhom ikunu parti minn kull KIC. " (e) jiżdied il-paragrafu 5 li ġej: "5. L-EIT għandha tadotta kriterji u proċeduri għall-iffinanzjar, il-monitoraġġ u l-valutazzjoni tal-attivitajiet tal-KICs qabel it-tnedija tal-proċedura ta' għażla għall-KICs il-ġodda." (7) Jidħol l-Artikolu 7a li ġej: "Artikolu 7a Prinċipji għall-valutazzjoni u l-monitoraġġ tal-KIC L-EIT, fuq il-bażi tal-indikaturi ewlenin dwar ir-rendiment u bil-kooperazzjoni tal-Kummissjoni, għandu jorganizza monitoraġġ kontinwu u valutazzjonijiet esterni minn żmien għal żmien tal-kontributi, ir-riżultati u l-impatt ta' kull KIC." (8) Jidħol l-Artikolu 7b li ġej: "Artikolu 7b Tul ta’ żmien, kontinwazzjoni u tmiem ta’ KIC 1. Suġġett għall-eżiti ta' valutazzjonijiet minn żmien għal żmien u għall-ispeċifiċitajiet ta' oqsma partikolari, KIC normalment għandu jkollu qafas ta' żmien ta' minn seba' sa ħmistax-il sena. 2. Il-Bord tat-Tmexxija jista' jiddeċiedi li jestendi l-operat ta' KIC lil hinn mill-perjodu inizjali stabbilit jekk dan ikun l-aktar mod adatt biex jinkisbu l-objettivi tal-EIT. 3. Fil-każ li l-evalwazzjonijiet tal-KIC juru riżultati inadegwati, il-Bord tat-Tmexxija għandu jieħu l-miżuri adatti inklużi t-tnaqqis, il-modifika jew l-irtirar tal-appoġġ finanzjarju tiegħu jew it-tmiem tal-ftehim." (9) L-Artikolu 10 huwa mħassar. (10) L-Artikolu 14, paragrafu 2 jinbidel b’dan li ġej: "2. Il-KICs għandhom jiġu finanzjati, b'mod partikolari, mis-sorsi li ġejjin: (a) kontribuzzjonijiet minn organizzazzjonijiet imsieħba, bħala sors sostanzjali ta' finanzjament; (b) kontribuzzjonijiet statutorji jew volontarji minn Stati Membri, pajjiżi terzi jew awtoritajiet pubbliċi fi ħdanhom; (c) kontribuzzjonijiet minn entitajiet jew istituzzjonijiet internazzjonali; (d) dħul ġenerat mill-attivitajiet tal-KICs stess u mid-drittijiet tal-proprjetà intellettwali; (e) dotazzjonijiet ta' kapital, inklużi dawk ġestiti mill-Fondazzjoni EIT; (f) wirt, donazzjonijiet u kontribuzzjonijiet minn individwi, istituzzjonijiet, fondazzjonijiet jew kull entità nazzjonali oħra; (g) kontribuzzjoni mill-EIT; (h) strumenti finanzjarji, inklużi dawk mill-fondi tal-baġit ġenerali tal-Unjoni Ewropea." Il-kontribuzzjonijiet jistgħu jinkludu kontribuzzjonijiet in natura." (11) L-Artikolu 14(4) jinbidel b’dan li ġej: "4. Il-kontribuzzjoni tal-EIT tista' tkopri sa 100% tal-ispejjeż eliġibbli totali tal-attivitajiet ta' valur miżjud tal-KIC". (12) L-Artikolu 15 jinbidel b’dan li ġej: "Artikolu 15 Programmazzjoni u rappurtar L-EIT għandu jadotta: (a) programm triennali progressiv ta' ħidma, ibbażat fuq l-ASI, ladarba tiġi adottata, li fih stqarrija tal-prijoritajiet ewlenin u l-inizjattivi ppjanati tal-EIT u tal-KICs, inkluża stima ta' ħtiġijiet u sorsi finanzjarji. Għandu jkun fih ukoll indikaturi xierqa għall-monitoraġġ tal-attivitajiet tal-KICs u l-EIT. Il-programm triennali progressiv preliminari ta' ħidma għandu jintbagħat mill-EIT lill-Kummissjoni sal-31 ta' Diċembru kull N-2. Fi żmien tliet xhur il-Kummissjoni għandha tagħti l-opinjoni tagħha fir-rigward tal-objettivi speċifiċi tal-EIT kif iddefiniti fl-Orizzont 2020 u l-komplementaritajiet mal-politiki u l-istrumenti tal-Unjoni. L-EIT għandu jqis l-opinjoni tal-Kummissjoni u f'każ ta' nuqqas ta' qbil jiġġustifika l-pożizzjoni tiegħu. Il-programm ta' ħidma finali għandu jiġi trasmess mill-EIT lill-Parlament Ewropew, lill-Kunsill, lill-Kummissjoni, lill-Kumitat Ekonomiku u Soċjali Ewropew u lill-Kumitat tar-Reġjuni, għall-finijiet ta' informazzjoni; (b) rapport annwali sat-30 ta' Ġunju ta' kull sena. Ir-rapport għandu jagħti fil-qosor l-attivitajiet immexxija mill-EIT u l-KICs matul is-sena kalendarja ta' qabel u jeżamina r-riżultati fir-rigward tal-objettivi, l-indikaturi u l-iskeda taż-żmien stabbiliti, ir-riskji assoċjati mal-attivitajiet imwettqa, l-użu ta' riżorsi u l-operat ġenerali tal-EIT." (13) L-Artikolu 16 jiġi emendat kif ġej: (a) fil-paragrafu 2, il-kelma "ħamsa" tiġi sostitwita bil-kelma "tlieta"; (b) jidħol il-paragrafu 2a li ġej: "2a. Il-Kummissjoni tista' twettaq valutazzjonijiet oħra dwar temi jew suġġetti ta' rilevanza strateġika, bl-għajnuna ta' esperti indipendenti, biex teżamina l-progress magħmul mill-EIT fir-rigward tal-objettivi stabbiliti, tidentifika l-fatturi li jikkontribwixxu għall-implimentazzjoni tal-attivitajiet u tidentifika prattiki tajba." (14) Fl-Artikolu 17, jidħol il-paragrafu 2a li ġej: "2a. L-AIS għandha tinkludi analiżi tas-sinerġiji potenzjali u l-komplementaritajiet bejn l-attivitajiet tal-EIT u inizjattivi, strumenti u programmi oħra tal-Unjoni." (15) L-Artikolu 19 jinbidel b’dan li ġej: "Artikolu 19 Impenji Baġitarji Il-pakkett finanzjarju mill-Orizzont 2020 għall-implimentazzjoni ta' dan ir-Regolament matul il-perjodu mill-1 ta' Jannar 2014 sal-31 ta' Diċembru 2020 huwa stabbilit għal EUR 3.182,230 miljun. L-approprjazzjonijiet annwali għandhom ikunu awtorizzati mill-awtorità baġitarja fil-limiti tal-qafas finanzjarju. Il-kontribuzzjoni finanzjarja tal-EIT lejn il-KICs għandha tkun ipprovduta minn dan il-pakkett finanzjarju." (16) Fl-Artikolu 20, il-paragrafu 5 jinbidel b’dan li ġej: "5. Il-Bord tat-Tmexxija għandu jadotta l-abbozz tal-istima, flimkien ma' abbozz ta' pjan ta' stabbiliment u l-programm progressiv triennali preliminari ta' ħidma u jgħaddihom lill-Kummissjoni sal-31 ta' Diċembru N-2." (17) Fl-Artikolu 20, il-paragrafu 6 jinbidel b’li ġej: "6. Abbażi tal-istima, il-Kummissjoni għandha ddaħħal, fl-abbozz tal-baġit ġenerali tal-Unjoni Ewropea, l-istimi li hija tqis meħtieġa għall-ammont tas-sussidju li jrid jiġi addebitat lill-baġit ġenerali." (18) L-Artikolu 21 jiġi emendat kif ġej (a) jidħol il-paragrafu 1a li ġej: "1a. Il-kontribuzzjoni finanzjarja lill-EIT għandha tkun implimentata skont ir-Regolament tal-Parlament Ewropew u tal-Kunsill li jistabilixxi l-Orizzont 2020 u skont ir-Regolament tal-Parlament Ewropew u tal-Kunsill li jistabbilixxi r-regoli għall-parteċipazzjoni u t-tixrid fl-Orizzont 2020". (b) il-paragrafu 4 jinbidel b’dan li ġej: "4. Fuq rakkomandazzjoni mill-Kunsill, il-Parlament Ewropew għandu, qabel it-30 ta’ April tas-sena n + 2, jagħti l-approvazzjoni tiegħu għas-sena n lid-Direttur fir-rigward tal-implimentazzjoni tal-baġit tal-IET." (19) L-Artikolu 22(4) huwa mħassar (20) Jidħol l-Artikolu 22a li ġej: "Artikolu 22a Xoljiment tal-EIT Fil-każ ta' xoljiment tal-EIT, il-likwidazzjoni tiegħu għandha sseħħ taħt is-superviżjoni tal-Kummissjoni skont il-liġijiet applikabbli. Il-ftehimiet mal-KICs u l-att li jistabbilixxi l-Fondazzjoni EIT għandhom jistabbilixxu d-dispożizzjonijiet adegwati f'tali sitwazzjoni." Artikolu 2 L-Anness għar-Regolament (KE) Nru 294/2008 għandu jinbidel bl-Anness għal dan ir-Regolament. Artikolu 3 Dan ir-Regolament għandu jidħol fis-seħħ fl-1 ta' Jannar 2014. Dan ir-Regolament għandu jorbot fl-intier tiegħu u japplika direttament fl-Istati Memri kollha. Magħmul fi Brussell, Għall-Parlament Ewropew Għall-Kunsill Il-President Il-President ANNESS Statuti tal-Istitut Ewropew tal-Innovazzjoni u t-Teknoloġija Taqsima 1 Kompożizzjoni tal-Bord tat-Tmexxija 4. Il-Bord tat-Tmexxija għandu jkun magħmul kemm minn membri maħtura kif ukoll minn rappreżentanti. 5. Għandu jkun hemm 12-il membru maħtur, b'ħatra mill-Kummissjoni, li fosthom ikun hemm bilanċ bejn dawk b'esperjenza fin-negozju, fl-edukazzjoni ogħla u fir-riċerka. Dawn għandu jkollhom mandat ta’ erba' snin li ma jiġġeddidx. Fejn meħtieġ, il-Bord tat-Tmexxija għandu jibgħat lill-Kummissjoni proposta għall-ħatra ta' membru(i) ġdid(ġodda). Il-kandidat(i) għandu jintgħażel (għandhom jintgħażlu) abbażi tar-riżultat ta' proċedura trasparenti u miftuħa li tinvolvi l-konsultazzjoni tal-partijiet interessati. Il-Kummissjoni għandha żżomm kont tal-bilanċ bejn l-esperjenza fl-edukazzjoni ogħla, fir-riċerka, fl-innovazzjoni u fin-negozju kif ukoll tal-bilanċ bejn is-sessi u tal-valutazzjojni tal-ambjenti tal-edukazzjoni ogħla, riċerka u innovazzjoni madwar l-Unjoni. Il-Kummissjoni għandha taħtar il-membru(i) u tinforma lill-Parlament Ewropew u lill-Kunsill dwar il-proċess tal-għażla u l-ħatra finali ta’ dawk il-membri tal-Bord tat-Tmexxija. F'każ li membru maħtur ma jkunx/tkunx jista'/tista’ jibqa'/tibqa’ sat-tmiem tal-mandat tiegħu/tagħha, għandu jinħatar membru sostitut permezz tal-istess proċedura tal-membru mhux aktar kapaċitat sabiex iwettaq sat-tmiem il-mandat ta' dan tal-aħħar. Membru sostitut li jkun serva għal perjodu ta' inqas minn sentejn jista' jinħatar mill-ġdid mill-Kummissjoni għal perjodu ta' erba' snin addizzjonali fuq talba tal-Bord tat-Tmexxija. Matul perjodu tranżitorju, il-membri tal-Bord maħtura inizjalment għal perjodu ta' sitt snin għandhom jaslu sa tmiem il-mandat tagħhom. Sa dak in-nhar għandu jkun hemm 18-il membru maħtura. Fi żmien sitt xhur wara d-dħul fis-seħħ ta' dan ir-regolament, terz mit-tnax il-membru maħtura fl-2012 għandhom jintgħażlu mill-Bord tat-Tmexxija bl-approvazzjoni tal-Kummissjoni biex iservu għal perjodu ta' sentejn, terz għal perjodu ta' erba' snin u terz għal perjodu ta' sitt snin. 6. Għandu jkun hemm tliet membri rappreżentattivi eletti mill-KICs minn fost l-organizzazzjonijiet imsieħba. Dawn għandu jkollhom mandat ta’ sentejn, li jista’ jiġġedded darba. Il-mandat tagħhom jintemm jekk ma jibqgħux mal-KIC. Il-kundizzjonijiet u l-modalitajiet għall-elezzjoni u s-sostituzzjoni tal-membri rappreżentattivi għandhom jiġu approvati mill-Bord tat-Tmexxija abbażi ta' proposta mid-Direttur. Dan il-mekkaniżmu għandu jiżgura rappreżentanza xierqa tad-diversità u għandu jżomm kont tal-evoluzzjoni tal-KICs. Matul perjodu tranżitorju, il-membri rappreżentanti inizjalment eletti għal perjodu ta' tliet snin għandhom jaslu sa tmiem il-mandat tagħhom. Sa dakinhar għandu jkun hemm erba' membri rappreżentanti. 7. Il-membri tal-Bord tat-Tmexxija għandhom jaġixxu fl-interess tal-EIT, jissalvagwardaw il-miri u l-missjoni, l-identità u l-koerenza tiegħu b'mod independenti. Taqsima 2 Responsabbiltajiet tal-Bord tat-Tmexxija 8. Il-Bord tat-Tmexxija għandu jieħu deċiżjonijiet strateġiċi meħtieġa, b'mod partikolari: (a) jadotta l-Aġenda Strateġika ta' Innovazzjoni (ASI) tal-EIT, il-programm progressiv triennali ta' ħidma, il-baġit tiegħu, il-kontijiet annwali u l-karta tal-bilanċ tiegħu u r-rapport annwali tiegħu tal-attivitajiet abbażi ta' proposta mid-Direttur; (b) jadotta kriterji u proċeduri għall-iffinanzjar, il-monitoraġġ u l-valutazzjoni tal-attivitajiet tal-KICs, abbażi ta' proposta mid-Direttur; (c) jadotta l-proċedura ta' għażla tal-KICs; (d) jagħżel u jaħtar sħubija bħala KIC jew jirtira l-ħatra jekk ikun meħtieġ; (e) jiżgura valutazzjoni kontiwa tal-attivitajiet tal-KICs; (f) jadotta r-regoli ta’ proċedura tiegħu, dawk għall-Kumitat Eżekuttiv, kif ukoll ir-regoli finanzjarji speċifiċi tal-EIT; (g) jiddefinixxi, bil-qbil tal-Kummissjoni, l-onorarji xierqa għall-membri tal-Bord tat-Tmexxija u tal-Kumitat Eżekuttiv; dawn l-onorarji għandhom jitqabblu mal-kontributi simili fl-Istati Membri; (h) jadotta proċedura għall-għażla tal-Kumitat Eżekuttiv u tad-Direttur; (i) jaħtar u jekk meħtieġ ineħħi mill-kariga lid-Direttur, u jeżerċita awtorità dixxiplinari fuqu/fuqha; (j) jaħtar l-Uffiċjal tal-Verifika tal-kontijiet u l-membri tal-Kumitat Eżekuttiv; (k) jadotta kodiċi ta’ mġiba tajba dwar il-kunflitti ta’ interess; (l) jistabbilixxi fejn xieraq gruppi konsultattivi li jista’ jkollhom mandat definit; (m) jistabbilixxi Funzjoni ta' Verifika Interna skont ir-Regolament tal-Kummissjoni (KE, Euratom) Nru 2343/2002; (n) ikollu s-setgħa li jistabbilixxi Fondazzjoni (minn hawn 'il quddiem imsejħa l-Fondazzjoni EIT) bl-objettiv speċifiku tal-promozzjoni u l-appoġġ tal-attivitajiet tal-EIT; (o) jiddeċiedi dwar ir-reġim lingwistiku tal-EIT filwaqt li jqis il-prinċipiji eżistenti dwar il-multilingwiżmu u r-rekwiżiti prattiċi tal-operati tiegħu. (p) jippromwovi l-EIT globalment, sabiex iżid l-attrattività tiegħu u jagħmlu entità ta' klassi dinjija għall-eċċellenza fl-edukazzjoni ogħla, ir-riċerka u l-innovazzjoni. Taqsima 3 Funzjonament tal-Bord tat-Tmexxija 1. Il-Bord tat-Tmexxija għandu jeleġġi l-President tiegħu minn fost il-membri maħtura. Il-mandat tal-President għandu jkun għal sentejn, li jista’ jiġġedded darba. 2. Mingħajr preġudizzju għall-paragrafu 3, il-Bord tat-Tmexxija għandu jadotta deċiżjonijiet b'maġġoranza sempliċi tal-membri li għandhom id-dritt tal-vot. Madankollu, id-deċiżjonijiet li jaqgħu taħt it-Taqsima 2(2) (a), (b), (c), (i) u (o), u t-Taqsima 3(1) għandhom jeħtieġu maġġoranza ta’ żewġ terzi tal-membri kollha tiegħu. 3. Il-membri rappreżentanti ma jistgħux jivvotaw dwar id-deċiżjonijiet taħt it-Taqsima 2(2) (b), (c), (d), (e), (f), (g) (i), (j), (k), (o) u (p) 4. Il-Bord tat-Tmexxija għandu jiltaqa' f'sessjoni ordinarja mill-anqas tliet darbiet fis-sena u f'sessjoni straordinarja meta jitlaqqa' mill-President tiegħu jew fuq talba ta' mill-anqas terz tal-membri tiegħu. 5. Il-Bord tat-Tmexxija għandu jkun megħjun mill-Kumitat Eżekuttiv. Il-Kumitat Eżekuttiv għandu jkun magħmul minn tliet persuni fosthom il-President tal-Bord tat-Tmexxija li jippresjedi wkoll il-Kumitat Eżekuttiv. Iż-żewġ membri apparti l-President għandhom jintgħażlu mill-Bord tat-Tmexxija minn fost il-membri maħtura tal-Bord tat-Tmexxija. Il-Bord tat-Tmexxija jista' jiddelega kompiti speċifiċi lill-Kumitat Eżekuttiv. Taqsima 4 Id-Direttur 6. Id-Direttur għandu jkun persuna ta' kompetenza u reputazzjoni għolja fl-oqsma li fihom jopera l-EIT. Id-Direttur għandu jinħatar mill-Bord tat-Tmexxija għal mandat ta’ erba’ snin. Il-Bord tat-Tmexxija jista’ jestendi dak il-mandat darba b’erba’ snin meta jqis li l-interessi tal-EIT jinqdew aħjar jekk isir hekk. 7. Id-Direttur għandu jkun responsabbli għall-operazzjonijiet u l-amministrazzjoni ta' kuljum tal-IET u jkun ir-rappreżentant ġuridiku tiegħu. Id-Direttur għandu jkun responsabbli lejn il-Bord tat-Tmexxija u jirrapporta lilu fuq bażi kontinwa dwar l-iżvilupp tal-attivitajiet tal-EIT. 8. Id-Direttur għandu b'mod partikolari: (a) jorganizza u jmexxi l-attivitajiet tal-IET; (b) jgħin lill-Bord tat-Tmexxija u lill-Kumitat Eżekuttiv f’xogħolhom, jipprovdi lis-segretarjat l-informazzjoni kollha meħtieġa għal-laqgħat tagħhom għat-twettiq tal-funzjonijiet tagħhom; (c) iħejji abbozz tal-ASI, programm progressiv preliminari u triennali ta' ħidma, l-abbozz tar-rapport annwali u l-abbozz tal-baġit annwali biex jiġu ppreżentati lill-Bord tat-Tmexxija; (d) iħejji u jamministra l-proċedura tal-għażla għall-KICs u jiżgura li d-diversi stadji ta' dak il-proċess jitwettqu b'mod trasparenti u oġġettiv; (e) jorganizza u jmexxi l-attivitajiet tal-EIT; (f) iħejji, jinnegozja u jikkonkludi ftehimiet kuntrattwali mal-KICs; (g) jorganizza l-Forum tal-Partijiet Interessati; (h) jiżgura l-implimentazzjoni ta' proċeduri effikaċi ta' monitoraġġ u valutazzjoni fir-rigward tal-prestazzjoni tal-EIT skont l-Artikolu 16 tar-Regolament; (i) ikun responsabbli għal kwistjonijiet amministrattivi u finanzjarji, fosthom l-implimentazzjoni tal-baġit tal-EIT. Għal dan, id-Direttur għandu jqis il-parir mogħti mill-Funzjoni ta’ Verifika Interna; (j) ikun responsabbli għall-kwistjonijiet kollha tal-persunal; (k) jippreżenta l-abbozz tal-kontijiet annwali u l-karta tal-bilanċ lill-Funzjoni ta' Verifika Interna, u sussegwentement lill-Bord tat-Tmexxija, permezz tal-Kumitat Eżekuttiv; (l) jiżgura li jitwettqu l-obbligi tal-EIT fir-rigward tal-kuntratti u l-ftehimiet konklużi minnu; Taqsima 5 Il-persunal tal-EIT 9. Il-persunal tal-EIT għandu jkun magħmul minn persuni impjegati direttament mill-EIT taħt kuntratti b'terminu fiss. Il-kundizzjonijiet tal-impjieg ta’ impjegati oħra tal-Unjoni Ewropea għandhom japplikaw għad-Direttur u għall-Persunal tal-EIT. 10. Jistgħu jiġu ssekondati esperti, għal żmien limitat, mal-EIT mill-Istati parteċipanti jew minn oħrajn li jipprovdu x-xogħol. Il-Bord tat-Tmexxija għandu jadotta dispożizzjonijiet li jippermettu lill-esperti ssekondati mill-Istati parteċipanti jew minn oħrajn li jipprovdu x-xogħol biex jaħdmu mal-EIT u jiddefinixxi d-drittijiet u r-responsabbiltajiet tagħhom. 11. L-EIT għandu jeżerċita, fir-rigward tal-persunal tiegħu, is-setgħat mogħtija lill-awtorità awtorizzata li tikkonkludi l-kuntratti mal-membri tal-persunal. 12. Jista' jiġi meħtieġ minn membru tal-persunal li jagħmel/tagħmel tajjeb għal kwalunkwe ħsara, kompletament jew parzjalment, imġarrba mill-EIT bħala riżultat ta' kondotta serjament skorretta min-naħa tiegħu/tagħha matul il-qadi ta' dmirijietu/ha jew f’rabta mal-qadi ta' dmirijietu/ha. ID-DIKJARAZZJONI FINANZJARJA LEĠIŻLATTIVA GĦALL-PROPOSTI 1. QAFAS TAL-PROPOSTA/INIZJATTIVA 1.1. Titolu tal-proposta/inizjattiva 1.2. Qasam/oqsma tal-politika kkonċernata/i fl-istruttura tal-ABM/ABB 1.3. Natura tal-proposta/inizjattiva 1.4. Objettiv(i) 1.5. Raġunijiet għall-proposta/inizjattiva 1.6. Tul ta' żmien u impatt finanzjarju 1.7. Metodu/i ta’ ġestjoni previst(i) 2. MIŻURI TA’ ĠESTJONI 2.1. Regoli ta’ monitoraġġ u rapportar 2.2. Sistema ta’ ġestjoni u kontroll 2.3. Miżuri għall-prevenzjoni ta’ frodi u irregolaritajiet 3. STIMA TAL-IMPATT FINANZJARJU TAL-PROPOSTA/INIZJATTIVA 3.1. Intestatura/i tal-qafas finanzjarju multiannwali u l-linja/i tal-baġit tan-nefqa affettwata/i 3.2. Stima tal-impatt fuq l-infiq 3.2.1. Sommarju tal-istima tal-impatt fuq l-infiq 3.2.2. Impatt stmat fuq l-approprjazzjonijiet tal-EIT 3.2.3. Impatt stmat fuq ir-riżorsi umani tal-EIT ta’ natura amministrattiva 3.2.4. Kompatibilità mal-qafas finanzjarju multiannwali kurrenti 3.2.5. Parteċipazzjoni ta’ parti terza fil-finanzjament 3.3. Impatt stmat fuq id-dħul DIKJARAZZJONI FINANZJARJA LEĠIŻLATTIVA GĦALL-PROPOSTI 1. QAFAS TAL-PROPOSTA/INIZJATTIVA 1.1. Titolu tal-proposta/inizjattiva Emenda tar-Regolament tal-Parlament Ewropew u tal-Kunsill li jistabbilixxi l-Istitut Ewropew tal-Innovazzjoni u t-Teknoloġija (EIT) 1.2. Qasam/oqsma politiċi konċernati mill-istruttura tal-ABM/ABB[7] Orizzont 2020 - Il-Programm Qafas għar-Riċerka u l-Innovazzjoni (2014-2020) 15. Edukazzjoni u Kultura 1.3. Natura tal-proposta/inizjattiva ¨ Il-proposta/inizjattiva hija marbuta ma’ azzjoni ġdida ¨ Il-proposta/inizjattiva hija marbuta ma’ azzjoni ġdida b'segwitu għal proġett pilota/azzjoni preparatorja[8] X Il-proposta/inizjattiva hija marbuta mal-estensjoni ta’ azzjoni eżistenti ¨ Il-proposta/inizjattiva hija marbuta ma’ azzjoni diretta mill-ġdid lejn azzjoni ġdida 1.4. Objettivi 1.4.1. L-objettiv(i) strateġiku/ċi multiannwali tal-Kummissjoni mmirat/i mill-proposta/inizjattiva Il-missjoni ġenerali ewlenija għall-EIT għall-perjodu 2014-2020 hija li jikkontribwixxi għat-tkabbir u l-kompetittività ekonomika fl-Ewropa, b’mod sostenibbli, bit-tisħiħ tal-kapaċità ta’ innovazzjoni tal-Istati Membri u tal-Unjoni. Dan għandu jagħmlu billi jippromwovi u jintegra l-edukazzjoni ogħla, ir-riċerka u l-innovazzjoni tal-ogħla standards. Wara perjodu inizjali, l-istrateġija fit-tul tal-EIT trid tiġi mwaqqfa fl-Aġenda Strateġika ta’ Innovazzjoni (ASI), li trid tiġi adottata mill-Parlament Ewropew u mill-Kunsill, abbażi ta’ proposta tal-Kummissjoni. L-ASI tkompli fuq il-verżjoni mibgħuta f’Ġunju 2011 lill-Kummissjoni mill-Bord tat-Tmexxija tal-EIT. L-ASI hija dokument ta’ politika li jiddeskrivi fil-qosor l-oqsma ta’ prijorità tal-EIT għall-ġejjieni, inkluża ħarsa ġenerali tal-attivitajiet ippjanati għal perjodu ta’ seba’ snin, b’mod partikolari, l-oqsma ta’ prijorità għall-Komunitajiet ta’ Għarfien u Innovazzjoni (KICs) u l-għażla u l-ħatra tagħhom. Għall-perjodu 2014-2020 l-EIT se jkollu rwol ewlieni fl-Orizzont 2020, il-Programm ta' Qafas għar-Riċerka u l-Innovazzjoni, li minnu se jirċievi kontribuzzjoni finanzjarja ta' EUR 3,182.230 biljuni (prezzijiet attwali) kif stabbilit bl-Artikolu 6.3 tar-Regolament Nru XX/XXXX tal-Parlament Ewropew u tal-Kunsill li jistabbilixxi l-Orizzont 2020, il-Programm Qafas għar-Riċerka u l-Innovazzjoni. L-Orizzont 2020 jinbena madwar it-tliet pilastri komplementari u interkonnessi li ġejjin: L-eċċellenza fix-xjenza; L-indirizzar tal-isfidi imposti mis-soċjetà; Il-ħolqien ta' oqfsa kompetittivi u ta’ primat industrijali. L-EIT se jikkontribwixxi l-aktar għall-pilastru “L-indirizzar tal-isfidi imposti mis-soċjetà” permezz tal-attivitajiet ta' innovazzjoni tiegħu u l-integrazzjoni tat-triangolu tal-għarfien. Madankollu, minħabba n-natura integrata u trażversali tiegħu, se jkun hemm sinerġiji ma' pilastri oħra, b'mod partikolari l-pilastru tal-"kompetittività". L-ewwel allokazzjoni ta’ EUR 1.493 miljuni tingħata lill-Istitut Ewropew tal-Innovazzjoni u t-Teknoloġija għal attivitajiet li jaqgħu taħt it-Titolu XVII tat-Trattat dwar il-Funzjonament tal-Unjoni Ewropea. It-tieni allokazzjoni li tilħaq EUR 1.689 tingħata soġġetta għar-reviżjoni stabbilita fl-Artikolu 26 (1) tar-Regolament tal-Parlament Ewropew u tal-Kunsill li jistabbilixxi l-Orizzont 2020. Dan l-ammont addizzjonali jingħata fuq bażi pro-rata, kif jidher fl-Anness II, mill-ammont għall-objettiv speċifiku “Il-Primat fil-potenzjament u teknoloġiji industrijali” fi ħdan il-prijorità dwar il-primat industrijali stabbilit fil-paragrafu 2(b) u mill-ammont għall-prijorità dwar l-isfidi imposti mis-soċjetà stabbilit fi 2(c). Dan il-finanzjament f’żewġ allokazzjonijiet multiannwali se jkopri: - fl-ewwel allokazzjoni, l-iżviluppi għaddejjin bħalissa għall-Komunitajiet tal-Għarfien u l-Innovazzjoni attwali (minn issa ‘l quddiem KICs) u somma ta’ flus inizjali għat-tnedija tat-tieni verżjoni ta’ tliet KICs ġodda - fit-tieni allokazzjoni, l-iżviluppi għaddejjin bħalissa tal-KICs diġà mnedija u somma ta' flus inizjali għat-tnedija tat-tielet verżjoni ta' tliet KICs ġodda Il-kontribuzzjoni finanzjarja tal-EIT hija msejsa fuq nefqa meħtieġa għall-konsolidament tat-tliet KICs attwali (madwar EUR 1.691 miljuni – 53.15% tal-baġit totali tal-EIT), l-iżvilupp bil-mod il-mod lejn KIC ġodda fl-2014 (EUR 1.012-il miljun – 31.81% tal-baġit totali tal-EIT) u fl-2018 (EUR 259.75 miljuni – 8.16% tal-baġit totali tal-EIT), attivitajiet ta’ tixrid u ta’ sensibilizzazzjoni (EUR 141.762 miljun – 4,45% tal-baġit totali tal-EIT) u nefqa amministrattiva (EUR 77 miljun – 2.42% tal-baġit totali tal-EIT), Il-baġit ppjanat tal-EIT għall-KICs matul il-perjodu 2014-2020, li jikkorrispondi għal 25% tal-baġit tal-KICs (attivitajiet ta’ valur miżjud tal-KIC), huwa ta’ EUR 2.963.506 miljuni (93,13% tal-baġit totali tal-EIT għall-perjodu 2014/2020). Il-KICs huma mistennija li b’hekk jimmobilizzaw EUR 8.890 biljuni oħra ta’ sorsi oħra pubbliċi u privati (effett ta’ leva). Il-kontribuzzjoni mill-imsieħba tal-KIC mhiex rekwiżit ta’ għotja klassika ta’ “ko-finanzjament” iżda pre-rekwiżit għal livell minimu ta’ involviment ta’ organizzazzjonijiet attwali u l-impenn finanzjarju tagħhom lejn il-KIC. Dan l-approċċ minn isfel 'l fuq : (a) jiggarantixxi impenn qawwi mill-imsieħba tal-KIC (b) jagħti inċentiv għall-investiment u (c) jistimula tibdil strutturali u organizzattiv fost l-imsieħba tal-KIC u lil hinn minn hekk. 1.4.2. L-objettiv/i) speċifiku/ċi u l-attività(jiet) tal-ABM/ABB ikkonċernati Objettivi speċifiċi Kif iddefinit bir-Regolament XXX tal-Parlament Ewropew u tal-Kunsill li jistabbilixxi l-Orizzont 2020, il-Programm ta’ Qafas għar-Riċerka u l-Innovazzjoni, l-objettiv tal-EIT huwa li tiġi megħluba l-frammentazzjoni fil-perspettiva ta’ innovazzjoni Ewropea u li titjieb l-attrattività tal-Ewropa bħala mkien ta’ għażla għat-talent u għall-imprendituri tal-ogħla livell. Dan l-objettiv se jkun implimentat permezz tal-objettivi u l-kontributi speċifiċi li ġejjin: – It-tisħiħ tat-tliet KICs attwali bit-trawwim tat-tkabbir, tal-impatt u tas-sostenibbiltà tagħhom; – L-iżvilupp bil-mod il-mod lejn KICs ġodda; – It-titjib tal-impatt tal-EIT permezz tal-qsim tal-għarfien, it-tixrid, is-sensibilizzazzjoni u l-espożizzjoni internazzjonali. F’dan il-kuntest, l-EIT se jikkontribwixxi għall-ksib tagħhom permezz tal-objettivi operattivi li ġejjin: – Jintegra t-triangolu tal-għarfien (ta' riċerka, innovazzjoni u edukazzjoni) biex joħloq valur ekonomiku u soċjali u jtejjeb id-dħul minn livelli ogħla ta' kollaborazzjoni u ko-operazzjoni. – Ittejjeb l-attrattiva u r-rilevanza kummerċjali tal-opportunitajiet ta’ edukazzjoni ta’ wara l-ewwel lawrea biex jiġbed, jiżviluppa u jżomm il-ħiliet xierqa mal-UE kollha. – Jisfrutta l-potenzjal mhux biżżejjed utilizzat tal-forzi tar-riċerka tal-UE biex jinkiseb rendiment akbar fis-swieq tal-prodotti u tax-xogħol. – Jiżviluppa ħoloq ta’ kollaborazzjoni effettiva bejn iċ-ċentri ta’ eċċellenza biex tinħoloq massa kritika għal innovazzjoni u edukazzjoni avanzata. – Iġib ’il quddiem l-iżvilupp ta’ prodotti u proċessi innovattivi fejn il-fallimenti tas-suq iwasslu għal forniment taħt il-livell ottimali. – Isaħħaħ il-kapaċità għall-intrapriża mal-Ewropa kollha biex joħloq attività kummerċjali ġdida u żieda fit-twettiq tal-valur potenzjali tal-kontributi ta’ riċerka u dawk edukattivi. – Isaħħaħ iċ-ċentri attwali u potenzjali ta’ riċerka, innovazzjoni u eċċellenza edukattiva fl-UE biex jipproduċi ċentri ta’ attività kompetittivi mad-dinja kollha magħrufa għall-eċċellenza fid-dinja kollha. – Jindirizza d-differenzi fil-kapaċità ta’ innovazzjoni mal-UE kollha bl-iżvilupp u l-qsim tal-għarfien tar-riżultati tal-mudelli ġodda tal-prassi ta’ innovazzjoni u l-governanza. Attività(jiet) tal-ABM/ABB ikkonċernati 15 - Edukazzjoni u Kultura - L-Istitut Ewropew tal-Innovazzjoni u t-Teknoloġija 1.4.3. Riżultat(i) u impatt mistenni(ja) Speċifika l-effetti li l-proposta/inizjattiva għandu jkollha fuq il-benefiċjarji/gruppi ta’ mira. Il-proposta twassal għal livell miżjud ta’ innovazzjoni u riċerka. Se ttejjeb l-effiċjenza ġenerali tal-isforzi ta’ innovazzjoni billi tindirizza l-frammentazzjoni u tikseb il-massa kritika. Barra minn hekk, tiġġenera valur billi tikkapitalizza fuq ir-riċerka attwali u tkabbar ir-rilevanza tas-suq kif ukoll billi tipprovdi titjib fuq in-naħa tal-provvista fil-proċess ta’ innovazzjoni. Element qawwi tal-attività tal-EIT huwa li tħeġġeġ it-tibdil fil-provvista tal-edukazzjoni ogħla fl-UE, b’mod partikolari permezz ta’ tikketta ta' kwalità tal-EIT għall-korsijiet ta’ wara l-ewwel lawrea. Dan se jaffettwa b’mod pożittiv il-provvista transkonfinali tal-edukazzjoni u jtejjeb l-aċċess għall-korsijiet rilevanti. Minħabba l-approċċ multi- u trans-dixxiplinari adottat fil-KICs, is-setturi tal-oqsma ta’ prijorità tal-EIT se jkollhom potenzal ta’ impenn fl-ambitu tal-EIT. L-impatti territorjali tal-EIT x’aktarx ikunu sinifikattivi. Ir-reġjuni li huma sit ta’ ċentri għal ko-lokazzjoni se jkollhom opportunitajiet li jiksbu benefiċċji pożittivi permezz ta’ ekonomiji ta’ agglomerazzjoni u l-ħsad ta’ esternalitajiet pożittivi. Dawn l-opportunitajiet se jitrawmu jekk tiġi stabbilita kooperazzjoni mill-qrib bejn l-imsieħba tal-KIC fir-reġjuni u l-awtoritajiet u l-organizzazzjonijiet involuti fit-tfassil u t-twettiq tal-Istrateġiji ta’ Innovazzjoni Reġjonali. Id-Dokument ta’ Ħidma tal-Persunal tal-Kummissjoni dwar l-istima tal-impatt tal-EIT (IA) mehmuż ma’ din il-proposta leġiżlattiva fih aktar tagħrif fid-dettall. 1.4.4. Indikaturi ta’ riżultati u impatti Speċifika l-indikaturi għall-monitoraġġ tal-implimentazzjoni tal-proposta/inizjattiva Biex titkejjel il-kisba tal-objettivi speċifiċi tal-EIT hemm sett ta’ indikaturi fir-Regolament XXX tal-Parlament Ewropew u tal-Kunsill li jistabbilixxi l-Orizzont 2020. Bi tkomplija ta’ dan is-sett ta’ indikaturi, il-kisba tal-objettivi operattivi tal-EIT se titkejjel permezz tas-sett ta’ indikaturi li ġejjin: L-integrazzjoni tat-triangolu tal-għarfien (ta' riċerka, innovazzjoni u edukazzjoni) biex jinħoloq valur ekonomiku u soċjali u jitjieb id-dħul minn livelli ogħla ta' kollaborazzjoni u ko-operazzjoni. It-tisħiħ taċ-ċentri attwali u potenzjali ta’ riċerka, innovazzjoni u eċċellenza edukattiva fl-UE biex jiġu prodotti ċentri ta’ attività kompetittivi mad-dinja kollha magħrufa għall-eċċellenza fid-dinja kollha. L-isfruttar tal-potenzjal mhux biżżejjed utilizzat tal-forzi tar-riċerka tal-UE biex jinkiseb rendiment akbar fis-swieq tal-prodotti u tax-xogħol. || – 540 organizzazzzjoni minn universitajiet, ambjenti ta’ negozju u riċerka li jikkooperaw mill-qrib fi ħdan KICs integrati; – 80 organizzazzzjoni addizzjonali miżjuda mal-KICs diġà maħtura; – 9 ftehimiet dwar ġestjoni u użu ta’ proprjetà intellettwali fi ħdan il-KICs. – EUR 8.890 biljun biljun minn sorsi oħra finanzjarji mobilizzati tal-EIT, li jikkorrispondu għal finanzjament ta’ 75% tal-baġit totali tal-KICs (effett ta’ leva tas-sorsi pubbliċi u privati); It-titjib tal-attrattività u r-rilevanza kummerċjali tal-opportunitajiet ta’ edukazzjoni ta’ wara l-ewwel lawrea biex jinġibdu, jiġu żviluppati u jinżammu l-ħiliet xierqa mal-UE kollha. || – 25 kurrikulum intraprenditorjali żviluppati; – 85 modulu edukattiv u ta’ taħriġ organizzati, inklużi lawrei bit-tiketta tal-EIT L-iżvilupp ta’ ħoloq ta’ kollaborazzjoni effettiva bejn iċ-ċentri ta’ eċċellenza biex tinħoloq massa kritika għal innovazzjoni u edukazzjoni avanzata. || – tliet KICs fil-fażi ta’ “ritmu b'saħħtu”, tlieta fil-fażi ta’ “żvilupp” u tlieta fil-fażi ta’ “bidu/żvilupp”. – 45 ċentru ta’ ko-lokazzjoni ta’ KIC stabbiliti li jipprovdu kooperazzjoni wiċċ imbwiċċ; Il-promozzjoni tal-iżvilupp ta’ prodotti u proċessi innovattivi fejn il-fallimenti tas-suq iwasslu għal forniment taħt livell ottimali. || – 600 impriżi ġodda u li qabdu ritmu b'saħħtu maħluqa mill-istudenti/riċerkaturi/professuri tal-KICs; – 6000 innovazzjoni f’impriżi attwali żviluppati mill-istudenti/riċerkaturi/professuri tal-KIC; – 3000 liċenzja u servizz ta’ konsulta. It-tisħiħ tal-kapaċità għall-intrapriża mal-Ewropa kollha biex tinħoloq attività kummerċjali ġdida u żieda fit-twettiq tal-valur potenzjali tal-kontributi ta’ riċerka u dawk edukattivi. || – 10.000 student f’korsijiet ta’ laurea Master tal-EIT; – 10.000 student f’korsijiet ta’ laurea PhD tal-EIT; – 20.000 student u għalliem imħarrġa f’korsijiet ta’ intrapriża mhux ta’ laurea; – 100% tal-istudenti universitarji kellhom esperjenza ta’ mobbiltà ġeografika u mobbiltà bejn l-ambjent akkademiku u dak tan-negozju; – 25% tal-għalliema kellhom esperjenza ta’ mobbiltà internazzjonali u mobbiltà bejn l-ambjent akkademiku u dak tan-negozju; – tal-inqas 25% tal-istudenti u l-għalliema għandhom jiġu ingaġġati internazzjonalment. L-indirizzar tad-differenzi fil-kapaċità ta’ innovazzjoni mal-UE kollha bl-iżvilupp u l-qsim tal-għarfien tar-riżultati tal-mudelli ġodda tal-prassi ta’ innovazzjoni u l-governanza || – 600 organizzazzjoni, li ma jieħdux sehem fil-KICs, li jibbenefikaw minn attivitajiet ta’ tixrid u ta’ sensibilizzazzjoni tal-EIT; – 40 avveniment ta’ prassi tajba organizzati mill-EIT/KICs; – 2.500 individwu li jibbenefikaw mill-aqwa prassi tal-KICs permezz ta’ skemi ta’ fellowship. 1.5. Raġunijiet għall-proposta/inizjattiva 1.5.1. Rekwiżit(i) li jridu jintlaħqu fuq perjodu ta’ żmien qasir jew twil – It-tisħiħ tat-tliet KICs attwali[9] bit-trawwim tat-tkabbir, tal-impatt u tas-sostenibbiltà tagħhom; – L-iżvilupp bil-mod il-mod lejn KICs ġodda bl-iżgurar tal-għażla u t-twettiq. Hemm il-ħsieb li jikber l-għadd ta’ KICs bi tliet KICs ġodda fl-2014 u tlieta oħra fl-2018. – It-titjib tal-impatt tal-EIT permezz tal-qsim tal-għarfien, it-tixrid, is-sensibilizzazzjoni u l-espożizzjoni internazzjonali. Abbażi ta’ esperjenza ta’ KICs eċċellenti, l-EIT - permezz ta’ tixrid immirat u miżuri ta’ qsim ta’ għarfien se jiżgura li dawn l-esperjenzi jinqasmu lil hinn mill-KICs u b’hekk jiġieb ’il quddiem proċess ta’ tagħlim reċiproku li jħalli l-frott u adozzjoni aktar mgħaġġla ta’ mudelli ta’ innovazzjoni ġodda mal-Unjoni kollha u l-Istati Membri tagħha. 1.5.2. Il-valur miżjud tal-involviment tal-UE L-EIT jorbot b’mod espliċitu ċ-ċiklu sħiħ ta’ innovazzjoni mill-edukazzjoni u l-ħolqien tal-għarfien sal-approċċi innovattivi f’kumpaniji ġodda u attwali. L-approċċ tiegħu jirrappreżenta għadd ta’ elementi li permezz tagħhom iġib il-valur miżjud veru fil-livell tal-UE: · Tiġi megħluba l-frammentazzjoni permezz ta’ sħubiji integrati fuq medda twila ta’ żmien u tinkiseb il-massa kritika permezz tad-dimensjoni Ewropea. Abbażi tal-inizjattivi attwali ta’ kooperazzjoni, l-EIT iġib is-sħubiji magħżula fil-KICs f’livell aktar permanenti u strateġiku. Il-KICs jippermettu li msieħba ta’ klassi dinjija jiltaqgħu flimkien f’konfigurazzjonijiet ġodda, itejbu kemm jista’ jkun ir-riżorsi attwali, jkollhom aċċess għal opportunitajiet ġodda ta’ negozju permezz ta’ katini ta’ valur ġodda li jindirizzaw riskji ogħla, sfidi ta’ skala ikbar. Barra minn hekk, filwaqt li hemm għadd sinifikattiv ta’ ċentri ta' eċċellenza mal-Istati Membri kollha tal-UE, ta' sikwiet ma jiksbux il-massa kritika għall-kompetizzjoni dinjija individwalment. Iċ-ċentri ta’ kolokazzjoni tal-KIC joffru lill-atturi lokali ta’ saħħa l-opportunità li jikkomunikaw mill-qrib ma’ msieħba eċċellenti oħrajn fi ħdan il-qafas strateġiku ġenerali offrut mill-KIC bħala tali, biex b'hekk ikunu jistgħu jaġixxu u jkunu magħrufa fid-dinja kollha. · It-titjib tal-impatt tal-investimenti fl-edukazzjoni, ir-riċerka u l-innovazzjoni u l-ittestjar ta’ toroq ġodda għall-governanza tal-innovazzjoni: L-EIT jaġixxi bħala katalista, filwaqt li jżid il-valur tal-bażi ta’ riċerka attwali, billi jaċċellera l-adozzjoni u l-isfruttament ta’ riżultati ta’ teknoloġiji u riċerka. L-attivitajiet ta’ innovazzjoni min-naħa tagħhom jikkontribwixxu fl-allinjament u l-isfruttament tal-investimenti fir-riċerka u biex l-attivitajiet ta’ edukazzjoni u taħriġ iwieġbu aktar għall-ħtiġijiet tan-negozju. Abbażi ta’ dan, jista’ jiġi ġġenerat proċess virtwuż ta’ interazzjoni għolja. Għal dan il-għan, l-EIT ġie mgħammar bi grad għoli ta’ flessibbiltà biex jiġu ttestjati mudelli ġodda ta’ innovazzjoni, hekk li jiffaċilita differenzjazzjoni vera bejn il-mudelli ta’ governanza u ta’ finanzjament tal-KICs u l-adattament rapidu biex jiġu indirizzati aħjar l-opportunitajiet li jitfaċċaw fl-oqsma rispettivi. · Il-koltivazzjoni tat-talent minn pajjiż għal ieħor u t-trawwim tal-ispirtu ta’ intrapriża permezz tal-integrazzjoni tat-triangolu tal-għarfien: L-EIT jikkoltiva l-innovazzjoni maħluqa min-nies u jqiegħed lill-istudenti, ir-riċerkaturi u l-intraprendituri fil-qalba tal-isforzi tiegħu. L-EIT jipprovdi toroq ġodda fil-karriera bejn id-dinja akkademika u s-settur privat u jipprovdi skemi innovattivi għall-iżvilupp professjonali. It-tiketta tal-EIT imwaħħla mal-programmi innovattivi tal-lawrji ta’ Master u PhD tal-KICs se tikkontribwixxi fil-ħolqien ta’ marka ta’ eċċellenza magħrufa internazzjonalment u dan se jgħin biex ikun hemm aktar talent mill-Ewropa u barra mill-Ewropa. L-ispirtu ta’ intrapriża jitrawwem permezz ta’ ġenerazzjoni ġdida ta’ studenti ta’ standard internazzjonali, mgħammra bl-għarfien u l-attitudnijiet li l-ideat jagħmluhom opportunitajiet ta’ negozju, biex b’hekk jikkontribwixxu fl-isfruttament effettiv tal-għarfien u l-approprjazzjoni tar-rendiment mill-investiment mid-ditti. 1.5.3. Tagħlimiet minn esperjenzi simili fil-passat L-EIT temmet il-fażi inizjali b’suċċess, li kienet dedikata għat-twaqqif tal-funzjonijiet tat-teħid tad-deċiżjonijiet u dawk eżekuttivi tal-EIT - Bord tat-Tmexxija u Kwartieri Ġenerali - kif ukoll il-fergħa operattiva, jiġifieri il-Komunitajiet tal-Gharfien u l-Innovazzjoni (KICs). Għal aktar tagħrif, jekk jogħġbok aqra l-“Proposta għal Deċiżjoni tal-Parlament Ewropew u tal-Kunsill dwar l-Aġenda Strateġika ta’ Innovazzjoni għall-EIT”. Mill-punt finanzjarju, l-aspetti ewlenin li ġew esperjenzati mit-twaqqif inizjali tal-KICs huma dawn li ġejjin: · Il-mod ta’ finanzjament tal-EIT li jserraħ fuq il-forzi u r-riżorsi konġunti ta’ organizzazzjonijiet eċċellenti attwali bl-iffinanzjar tal-EIT li jaġixxi bħala katalista għall-isfruttament u l-ġbir flimkien tar-riżorsi finanzjarji minn medda wiesgħa ta’ msieħba pubbliċi u privati jidher xieraq. Għaldaqstant, l-iffinanzjar tal-EIT huwa previst biss għal “attivitajiet ta' valur miżjud tal-KIC”, b’mod partikolari l-edukazzjoni, l-intrapriża u proġetti ta’ ħolqien ta’ negozju tal-KICs, li jżidu mal-investiment f’attivitajiet stabbiliti sewwa (pereżempju proġetti ta’ riċerka attwali). · Il-KICs jgħaddu minn bosta fażijiet ta’ żvilupp b‘karatteristiċi differenti għal dak li huwa valur tal-baġits totali tagħhom. Il-ħtieġa tagħhom ta’ finanzjament u l-kapaċità ta’ assorbiment hija relattivament limitata fil-bidu nett, matul il-fażi ta’ twaqqif, iżda tiżviluppa b’mod sostanzjali matul is-snin ta’ wara. Il-perjodu ta’ ħajja ta’ ħmistax-il sena tal-KIC ikopri l-fażijiet li ġejjin: – il-fażi tat-“twaqqif” ta’ sentejn: dan huwa ż-żmien biex il-KIC jorganizza lilu nnifsu, iwaqqaf strutturi finanzjarji u legali meħtieġa kif ukoll jingaġġa l-personal adatt. Matul dan il-perjodu l-kontribuzzjoni tal-EIT se tiżgura medja ta’ 35% tal-baġit tal-KIC individwali, li jikkorrispondu għal EUR 28 miljun. – il-fażi tal-“iżvilupp” ta’ tliet snin: wieħed jassumi li l-KIC diġà jkun stabbilit u jkun beda jimplimenta l-attivitajiet ewlenin tiegħu, iżda jkun għadu jespandi b’mod dinamiku f’termini ta’ ambitu ta’ attivitajiet u l-għadd ta’ msieħba. Matul dan il-perjodu l-kontribuzzjoni tal-EIT se tiżgura madwar 26% tal-baġit tal-KIC individwali, li jikkorrispondu għal EUR 154,7 miljun. – il-fażi ta’ “ritmu b'saħħtu” ta’ sitt snin: KIC għandu struttura stabbli b’ambitu ta’ attivitajiet iddefinit sewwa. Matul dan il-perjodu l-kontribuzzjoni tal-EIT se tiżgura medja ta’ 25% tal-baġit tal-KIC individwali, li jikkorrispondu għal EUR 475.5 miljun. – il-fażi ta’ “ilħuq tas-sostenibbiltà” ta’ erba’ snin: l-attivitajiet tal-KIC huma simili għall-fażi ta’ “ritmu b'saħħtu” filwaqt li l-kontribuzzjoni tal-EIT se tonqos bil-mod il-mod biex KIC jiżgura sorsi oħra ta’ dħul. Matul dan il-perjodu l-kontribuzzjoni tal-EIT se tiżgura bħala medja 22% tal-baġit individwali ta’ KICs li jikkorrispondu għal EUR 258 miljun. 1.5.4. Il-koerenza u s-sinerġija possibbli ma’ strumenti rilevanti oħrajn L-interrelazzjonijiet bejn ir-riċerka, l-innovazzjoni u l-edukazzjoni dejjem qed isibu aktar għarfien fi ħdan l-inizjattivi u l-programmi tal-UE. Hemm potenzjal kbir għal azzjonijiet li jsaħħu lil xulxin, u l-qafas strateġiku pprovdut minn Orizzont 2020 se jkompli jiżgura li dawn is-sinerġiji jiġu sfruttati aħjar. L-EIT se jikkontribwixxi b’qawwa għall-objettivi stabbiliti fl-Orizzont 2020, b’mod partikolari billi jindirizza sfidi imposti mis-soċjetà b’mod komplementari ma’ inizjattivi oħra f’dawn l-oqsma. L-EIT b'dan se jikkontribwixxi b'mod sinifikattiv għall-promozzjoni tal-kundizzjonijiet ta’ qafas meħtieġa biex iseħħ il-potenzjal innovattiv tar-riċerka tal-UE u biex it-tlestija taż-Żona ta’ Riċerka Ewropea (ERA) tinġieb ’il quddiem. Barra minn hekk, l-EIT iġib dimensjoni edukattiva fil-veru sens tal-kelma fil-politika ta’ riċerka u innovazzjoni tal-UE. Permezz ta’ edukazzjoni intraprenditorjali innovattiva huwa għandu r-rwol importanti ta’ pont bejn il-Qafas ta’ Riċerka u Innovazzjoni u l-politiki u l-programmi edukattivi u jipprovdi l-kontinwità u l-impenn istituzzjonali fuq medda twila ta’ żmien meħtieġa għat-twettiq tat-tibdil sostenibbli fl-edukazzjoni ogħla. Barra minn hekk, hemm opportunitajiet biex b’mod reċiproku tissaħħaħ l-interazzjoni mal-Politika ta’ Koeżjoni tal-Unjoni billi jiġu indirizzati r-rabtiet bejn l-aspetti lokali u dawk dinjija ta’ innovazzjoni. Iċ-ċentri ta’ kolokazzjoni jipprovdu għal kollaborazzjoni transkonfinali fi ħdan u barra min-netwerks tal-KIC u jinsabu f’qagħda tajba biex jikkapitalizzaw u jibbenefikaw minn bosta skemi ta’ finanzjament mir-reġjuni rispettivi tagħhom. Filwaqt li l-opportunitajiet għas-sinerġiji jvarjaw skont il-qasam tematiku ta' KIC, għadd ta’ inizjattivi u programmi fil-livell tal-UE jidhru partikolarment lesti li joffru benefiċċji mill-kooperazzjoni u l-koordinazzjoni. L-Inizjattivi ta’ Pprogrammar Konġunti, għodda ewlenija biex tiġi indirizzata l-frammentazzjoni fir-riċerka, għandhom jipprovdu l-qalba tal-bażi ta' riċerka pan-Ewropea tal-KIC. Min-naħa tagħhom, il-KICs jistgħu jaċċelleraw u jrawwmu l-isfruttament tar-riċerka pubblika ta’ eċċellenza miġbura flimkien mill-JPI, u b’hekk tiġi indirizzata l-frammentazzjoni fl-innovazzjoni. L-Inizjattivi ta’ Teknoloġija Konġunti (JTI) u s-Sħubiji Pubbliċi u Privati li dan l-aħħar ġew stabbiliti jipprovdu pjattaformi għall-promozzjoni tar-riċerka fuq skala kbira mmexxija mill-industrija u jtejbu l-iżvilupp ta’ teknoloġiji ewlenin. Il-KICs jistgħu jgħinu jikkatalizzaw dawn l-investimenti ewlenin ta’ riċerka biex jamplifikaw it-trasferiment u l-kummerċjalizzazzjoni tat-teknoloġija u biex jiżviluppaw inizjattivi ġodda fl-impriżi attwali permezz tal-aqwa talent intraprenditorjali. Permezz tal-approċċ tiegħu tat-triangolu tal-għarfien, l-EIT se jikkomplementa l-investiment tal-Kunsill Ewropew tar-Riċerka (ERC) fl-aqwa riċerka ta’ klassi dinjija billi jindirizza l-katina kollha ta’ innovazzjoni mill-idea sal-applikazzjoni u l-isfruttament tagħha u jipprovdi opportunitajiet addizzjonali ta’ innovazzjoni u espożizzjoni għall-imprenditorjalità lir-riċerkaturi tal-“Marie Curie” u lill-istudenti tal-“Erasmus għal kulħadd”. Is-sħubiji Ewropej ta’ Innovazzjoni li jmiss se jipprovdu oqfsa ġenerali biex jiffaċilitaw l-allinjament u s-sinerġiji fost l-istrumenti u l-politiki attwali ta’ riċerka u innovazzjoni li jiddependu mid-domanda u l-provvista. Għall-interazzjonijiet mas-Sħubiji Ewropej ta’ Innovazzjoni (EIP), it-tqassim tal-KICs jipprovdi netwerk strutturat ta’ professjonisti f'qagħda tajba biex jidentifikaw il-kondizzjonijiet qafas u l-aqwa prassi dwar politika, kwistjonijiet ta' regolazzjoni jew ta' standardizzazzjoni li għandhom impatt f'xi settur jew sfida partikolari. 1.6. It-tul ta' żmien u l-impatt finanzjarju Proposta/inizjattiva ta’ tul ta’ żmien limitat – X Proposta/inizjattiva fis-seħħ mill-01/01/2014 sal-31/12/2020 – Impatt finanzjarju minn 01/01/2014 sa 31/12/2022 – ¨ Proposta/inizjattiva ta’ tul ta’ żmien illimitat – ¨ Impatt finanzjarju minn [JJ/XX]SSSS sa [JJ/XX]SSSS 1.7. Mod(i) ta’ ġestjoni pprospettat(i)[10] Ġestjoni ċentralizzata diretta mill-Kummissjoni X Ġestjoni ċentralizzata indiretta bid-delega tal-kompiti tal-implimentazzjoni lil: – ¨ aġenziji eżekuttivi – X entitajiet stabbiliti mill-Unjoni Ewropea[11] – ¨ entitajiet tas-settur pubbliku nazzjonali/entitajiet b’missjoni ta’ servizz pubbliku – ¨ persuni inkarigati bl-implimentazzjoni ta' azzjonijiet speċifiċi skont it-Titolu V tat-Trattat dwar l-Unjoni Ewropea u identifikati fl-att bażiku rilevanti fi ħdan it-tifsira tal-Artikolu 49 tar-Regolament Finanzjarju ¨ Ġestjoni kondiviża mal-Istati Membri ¨ Ġestjoni deċentralizzata ma’ pajjiżi terzi ¨ Ġestjoni konġunta ma’ organizzazzjonijiet internazzjonali (li jridu jiġu speċifikati) 2. MIŻURI TA’ ĠESTJONI Is-simplifikazzjoni u l-flessibbiltà jitqiesu bħala kruċjali għas-suċċess tal-EIT u l-involviment tal-komunità tan-negozju. Wara l-perjodu inizjali, għad hemm lok biex l-EIT jisfrutta l-flessibbiltà tiegħu kollha biex iġib is-simplifikazzjoni aktar ‘il quddiem. Is-simplifikazzjoni, implimentata b’mod responsabbli u trasparenti, hija indispensabbli għall-EIT biex jikseb riżultati effettivi u jippromwovi r-rivoluzzjonijiet innovattivi. L-EIT jqis is-simplifikazzjoni bħala proċess dinamiku, b’għeruqu fit-tħaddim tal-EIT u parti integrali tal-funzjoni tiegħu ta’ appoġġ għall-KICs. Għal dan il-għan, l-EIT se jirsisti biex jadatta, itejjeb u jissimplifika l-proċessi interni tiegħu u se jfittex bla waqfien approċċi ssimplifikati li jistgħu jgħinu lill-KICs ilaħħqu mal-ħtiġijiet ġodda u emerġenti u jsaħħaħ l-impatt tagħhom. Simplifikazzjoni operattiva: Permezz tal-esperimentazzjoni u l-esperjenza tal-KICs, l-EIT se jwettaq aġenda ta’ simplifikazzjoni fl-oqsma ewlenin, inklużi kriterji ta’ paragun biex jevalwa l-progress u jirrapporta lill-Kummissjoni dwar il-progress fl-implimentazzjoni permezz tal-Programm Triennali ta’ Ħidma. Il-Kummissjoni se tissorvelja mill-qrib l-kapaċità tal-EIT li jwettqu l-aktar ftehimiet u prinċipji sempliċi għall-iffinanzjar u l-ġestjoni tal-attivitajiet tal-KICs, abbażi tal-aġenda ta’ simplifikazzjoni stess tal-EIT. Simplifikazzjoni finanzjarja: Billi wieħed mill-objettivi tal-EIT huwa li jiffaċilita l-parteċipazzjoni tas-settur privat[12], ir-Regoli Finanzjarji tal-EIT, li jissejsu fuq ir-Regolament Finanzjarju ta’ Qafas b'derogi speċifiċi mogħtija mill-Kummissjoni, jeħtieġ li jirriflettu l-objettivi tiegħu u l-ħtieġa għal biżżejjed flessibbiltà operattiva li tkun ta’ interess għall-imsieħba tiegħu tan-negozju u tal-ambjent tar-riċerka/akkademiku. Mill-banda l-oħra, kif stipulat bl-Artikolu 1 tar-Regolament li jistabbilixxi r-regoli għall-parteċipazzjoni u t-tixrid fl-ambitu tal-Orizzont 2020, se jintalbu regoli, jekk ikun hemm bżonn, li jitbegħdu minn dawk stipulati f'dan ir-Regolament, jew fir-Regolament UE Nru XX/2012 (ir-Regolament Finanzjarju), filwaqt li jitqiesu d-dispożizzjonijiet tar-Regolament tal-EIT u l-ħtiġijiet speċifiċi tal-EIT. (jiġifieri sejħa għal ħatra u għażla ta’ edizzjonijiet ġodda tal-KICs minflok sejħa għall-proposti). Biex jintlaħaq l-objettiv ta’ simplifikazzjoni, għadd ta’ miżuri se jiġu implimentati fil-proċess ta’ ġestjoni tal-għotjiet, bi qbil mas-simplifikazzjoni tar-regoli ta’ finanzjament proposti fl-ambitu tal-Orrizont 2020. Dan jiġi pprovdut permezz ta': · Rimborż simplifikat tal-ispejjeż reali diretti, b’aċċettazzjoni usa’ tal-kontabbiltà normali tal-KICs, inkluża l-eliġibbiltà ta’ ċerti taxxi u imposti; · Il-possibbiltà li jintużaw l-ispejjeż tal-persunal unitarji (spejjeż medji tal-persunal) għall-KICs li għalihom dan huwa l-metodu ta’ kontabbiltà normali, u għal sidien ta’ SMEs mingħajr salarju; · Simplifikazzjoni tar-reġistrazzjoni tal-ħin billi jiġi pprovdut sett ċar u sempliċi ta’ kundizzjonijiet minimi, b’mod partikolari l-abolizzjoni tal-obbligi tar-reġistrazzjoni tal-ħin għall-persunal li jaħdem il-ħin kollu tal-ġurnata/aktar min-nofs il-ħin tal-ġurnata fuq il-proġett tal-UE; · Rata waħda ta’ rimborż għall-KICs kollha; · Rata waħda fissa li tkopri l-ispejjeż indiretti bħala regola ġenerali; · Sistema ta’ spejjeż unitarji u rati fissi għall-boroż ta’ studju; · Strateġija ta’ kontroll, kif deskritt fit-taqsima 2.2.2, bl-ilħuq ta’ bilanċ bejn il-fiduċja u l-kontroll tkompli tnaqqas il-piż amminsitrattiv għall-KICs. · Skont ir-Regoli għall-Parteċipazzjoni proposti fl-ambitu tal-Orizzont 2020, il-valur tal-kontribuzzjonijiet innatura pprovduti lill-KICs minn partijiet terzi jista’ jkun eliġibbli, u dan jikkostitwixxi bidla ewlenija bi tqabbil mar-regoli attwali ta’ eliġibbiltà tal-ispejjeż. 2.1. Regoli ta’ monitoraġġ u rapportar Speċifika l-frekwenza u l-kundizzjonijiet Ir-regoli għall-monitoraġġ u r-rappurtar se jiġu stabbiliti skont l-effiċjenza u l-effikaċja tal-ispejjeż, abbażi tal-esperjenza miksuba. Se jkunu bbażati fuq strateġija komprensiva, fil-ħin u armonizzata, b’attenzjoni qawwija fuq il-kontributi, ir-riżultati u l-impatti (ara t-taqsima 1.4.4 ta’ dan id-dokument). MONITORAĠĠ Il-Kummissjoni saħħet l-isforzi tagħha fl-appoġġ tal-EIT fit-twaqqif ta’ sistema ta’ monitoraġġ soda u solida orjentata lejn ir-riżultati. Is-sistema ta’ monitoraġġ għandha tagħraf l-indipendenza tal-EIT u l-awtonomija tal-KIC u r-relazzjonijiet kuntrattwali ta’ bejnithom. Fl-istess waqt, is-sistema ta’ monitoraġġ għandha tiżgura trasparenza sħiħa tal-EIT u flessibbiltà sħiħa tal-KIC fit-twettiq tal-pjanijiet ta’ negozju tagħhom. Il-Kummissjoni se tikkoopera mal-EIT biex tkejjel il-progress miksub. Il-monitoraġġ tal-EIT se jitwaqqaf b’konformità mal-erba’ saffi li ġejjin: 1. ­Monitoraġġ ta’ KIC abbażi tal-miri individwali tiegħu u l-Indikaturi ta’ Rendiment Ewlieni (KPI) stipulati fil-pjanijiet imprenditorjali tal-KIC. Se jingħata grad sostanzjali ta’ flessibbiltà lill-KICs (approċċ minn isfel għal fuq) biex jiddefinixxu l-istrateġiji interni u l-organizzazzjoni tagħhom kif ukoll biex jiddefinixxu l-attivitajiet tagħhom u jimmobilizzaw ir-riżorsi meħtieġa. 2. Il-monitoraġġ tal-EIT tal-KICs kollha, li se jiffoka fuq serje ta’ objettivi strateġiċi tal-EIT, kif iddefinit fit-Tabella ta’ Valutazzjoni tal-EIT, li jkopri stt komuni ta’ indikaturi komuni għall-KICs kollha. It-Tabella ta’ Valutazzjoni se tiffoka fuq il-kisbiet, il-kontributi u t-tkattir kemm tal-impatt ekonomiku kif ukoll soċjali tal-KICs kollha. It-Tabella ta’ Valutazzjoni tal-EIT se tkejjel ir-rendiment tal-KICs fir-rigward ta’ objettivi partikolari. Barra minn hekk, kif propost fir-reviżjoni tal-bażi legali, qabel it-tnedija ta’ sejhiet ġodda, l-EIT se jippubblika l-kriterji u l-proċeduri għall-iffinanzjar, il-monitoraġġ u l-valutazzjoni tal-attivitajiet tal-KICs. 3. Il-monitoraġġ tal-attivitajiet tal-EIT stess, li se jikkombina indikaturi kwantitattivi u kwalitattivi fuq perspettiva ta’ żmien medju. Se jkejjel pereżempju r-rendiment tal-EIT huwa u jipprovdi appoġġ lill-KICs, l-intensità u l-kopertura tas-sensibilizzazzjoni (l-għadd ta' avvenimenti ta' prassi tajba), it-tixrid u l-attivitajiet internazzjonali u l-impatt tal-EIT fl-aġendi Ewropej usa' ta' innovazzjoni ta' politika, riċerka u edukazzjoni (pereżempju perċentwali ta’ adozzjoni ta’ mudelli ta’ EIT ittestjati minn inizjattivi oħra). 4. Monitoraġġ u Valutazzjoni tal-EIT bħala istitut ta’ innovazzjoni tal-UE fl-ambitu tal-Orizzont 2020, li se jsir mill-Kummissjoni skont id-dispożizzjonijiet tar-Regolament tal-EIT u kif diġà deskritt fl-Artikoli 25 u 26 tar-Regolament XXX tal-Parlament Ewropew u tal-Kunsill dwar l-Orizzont 2020 ta’ XXX. Il-valutazzjonijiet huma previsti għall-2016 (l-EIT biss), 2017 (Valutazzjoni interim tal-EIT bħala parti mill-Orizzont 2020) u 2023 (Valutazzjoni ex-post tal-EIT bħala parti mill-Orizzont 2020). Barra minn hekk, qed jiġi propost li l-Kummissjoni, fi kwalunkwe ħin, tista’ twettaq aktar valutazzjonijiet fuq temi jew suġġetti ta' rilevanza strateġika. Is-sinerġiji tal-attivitajiet ippjanati tal-EIT ma’ programmi oħra tal-UE għandhom jiġu żgurati permezz tal-istima mill-Kummissjoni tal-Programm ta’ Ħidma Triennali tal-EIT. RAPPURTAR Billi l-EIT hija entità tal-Unjoni li tirċievi sussidju mill-baġit tal-Unjoni Ewropea, mill-perspettiva ta’ ġestjoni finanzjarja u ta’ kontroll, l-EIT se jkollu l-istess trattament bħal entitajiet oħra mwaqqfa skont it-Trattat u li b’mod ġenerali jissejjħu aġenziji tal-Unjoni. Dan ifisser li l-punt [17] tal-Ftehim Inter-istituzzjonali ta’ XX/YY/201Z bejn il-Parlament Ewropew, il-Kunsill u l-Kummissjoni dwar il-kooperazzjoni f’affarijiet ta’ baġit u dwar ġestjoni finanzjarja soda, għall-awtorità baġitarja matul il-proċedura baġitarja annwali japplika għall-EIT. Fir-rigward tar-rappurtar dwar l-implimentazzjoni tas-sistema ta’ monitoraġġ: · Il-Programm ta’ Ħidma Triennali (TWP) tal-EIT se jidentifika l-prijoritajiet u l-miri rilevanti fi ħdan l-objettivi strateġiċi tal-EIT għas-sena ta’ wara (n+1). Il-KICs għandhom jiġu kkonsultati fuq prijoritajiet u miri qabel l-adozzjoni finali tat-TWP biex ikunu jistgħu jintegrawhom fis-sħiħ fil-Pjanijiet Imprenditorjali annwali rilevanti tagħhom. · Ir-Rapport dwar l-attività Annwali għas-sena ta’ qabel (n-1) se jinkludi r-riżultati tal-proċess ta’ monitoraġġ għal n-1 u jiddeskrivu kif u sa liema punt inkisbu l-objettivi. Ir-Rapport dwar l-Attività Annwali għandu jqis ir-Rapporti dwar l-Ispejjeż u r-Rendiment talk-KIC għas-sena ta’ qabel (n-1) tal-operazzjonijiet tagħhom. Il-kundizzjonijiet ta’ rrappurtar tal-KICs ġew stabbiliti fil-qafas tal-Ftehim ta’ Sħubiji ta’ Qafas u l-Ftehimiet ta’ Għotjiet Annwali (rappurtar dwar ir-rendiment u l-ispejjeż). Mill-banda l-oħra, biex tiżdied l-effiċjenza u l-effettività fl-infiq u abbażi tal-esperjenza miksuba mill-EIT matul l-implimentazzjoni tal-ftehimiet ta’ għotjiet annwali mill-KICs, se jiġu implimentati għadd ta’ miżuri ta’ simplifikazzjoni fil-proċess ta’ ġestjoni tal-għotjiet, li se jkollhom bħala tiri ewlenin it-tnaqqis tax-xogħol amministrattiv għall-KICs u ż-żieda fil-kwalità tad-dejta li tinġabar. Mill-banda l-oħra, kif spjegat hawn fuq, sett ġenerali ta’ indikaturi komuni għall-KICs kollha se jiġi implimentat permezz tat-Tabella ta’ Valutazzjoni, b’attenzjoni fuq il-kisbiet, il-kontributi u t-tkattir kemm tal-impatti ekonomiku kif ukoll soċjali tal-KICs kollha. 2.2. Sistema ta’ ġestjoni u kontroll 2.2.1. Riskji identifikati Meqjusa l-ħtieġa ċara meħtieġa fil-ġestjoni tal-baġit Ewropew b’mod effiċjenti u effettiv, u biex ma jkunx hemm frodi jew ħela, l-EIT huwa u jimplimenta l-baġit, se jistabbilixxi sistema ta’ kontroll interna li se tiżgura b'mod raġonevoli li l-marġini ta' żbalji matul il-kors ta' perjodu multiannwali ta' nfiq ikun jinsab f'medda ta' 2-5%, u idealment madwar 3.5%, kif ġie propost skont ir-Regolament li jistabbilixxi r-regoli għall-parteċipazzjoni u t-tixrid fl-ambitu tal-Orizzont 2020, li abbażi tiegħu se jkunu mibnija s-sistema ta’ kontroll intern u l-istrateġija ta’ verifika. Il-qafas ta’ kontroll intern tal-EIT se jinbena wkoll fuq l-Istandards ta’ Kontroll Intern tal-Kummissjoni, il-proċeduri tal-EIT innifsha, il-verifiki ex-ante ta’ 100% tal-infiq iddikjarat mill-KICs iffinanzjat mill-EIT, iċ-ċertifikati tal-verifika, iċ-ċertifikazzjoni ex-ante ta’ metodoloġiji ta’ dikjarazzjoni tal-ispejjeż, verifiki ex-post fuq kampjun ta’ talbiet, riżultati ta’ proġetti u valutazzjoni esterna. Skont l-Artikolu 38(4) tar-Regoli Finanzjarji tal-EIT, l-uffiċjali li jawtorizza wettaq, b’konformità mal-istandards adottati mill-Bord tat-Tmexxija abbażi ta’ standards ekwivalenti stabbiliti mill-Kummissjoni, u b’konsiderazzjoni tar-riskji marbuta mal-ambjent ta’ ġestjoni u n-natura tal-azzjoni ffinanzjata, l-istruttura organizzattiva u s-sistemi u l-proċeduri ta’ ġestjoni interna u ta’ kontroll xierqa għat-twettiq tad-dmirijiet tal-EIT. L-Eżerċizzju ta’ Ġestjoni tar-Riskju jsir fuq bażi ta’ kull sena biex jittaffew xi riskji marbuta mal-implimentazzjoni tal-attivitajiet kollha tal-EIT. F’dan il-kuntest, l-EIT għandu jqis, meta jistabbilixxi l-qafas ta’ kontroll intern, ir-riskji tal-attivitajiet implimentati, il-karatteristiċi speċifiċi tal-popolazzjoni u r-rikorrenza tal-benefiċjarji (attwalment tliet KICs), il-frekwenza tal-għotjiet (annwali) u d-daqs tat-tranżazzjonijiet (ara l-punt 1.5.3 dwar il-perjodu ta’ ħajja ta’ ħmistax-il sena tal-KIC u l-fażijiet differenti tal-iżvilupp) u għandu jevita kull sovrappożizzjoni ta’ finanzjament. Billi l-ewwel għotjiet annwali lill-KICs saru fl-2010, l-EIT għad ma għandux riżultati tar-rati ta’ żbalji. Madankollu, matul l-implimentazzjoni tal-ftehimiet ta’ għotjiet attwali, ġew identifikati l-kategoriji ta’ riskju li ġejjin: – żbalji li ġejjin mill-komplessità tar-regoli; – żbalji li ġejjin mill-interpretazzjoni tar-regoli; – rispett tar-regoli ta’ eliġibbiltà; – dokumenti ta' appoġġ disponibbli; – kalkolu ħażin ta’ spejjeż indiretti. Il-miżuri ta’ simplifikazzjoni deskritti hawn fuq se jikkontribwixxu wkoll għat-titjib u t-tnaqqis tar-rati ta’ żbalji. 2.2.2. Metodu(i) ta’ kontroll previst(i) Kif deskritt fl-Artikolu 23 tar-Regolament XXX tal-Parlament Ewropew u tal-Kunsill dwar l-Orrizont 2020 ta’ XXX, is-sistema ta’ kontroll stabbilita mill-EIT għandha tipprovdi assikurazzjoni raġonevoli li tinkiseb ġestjoni xierqa tar-riskji marbuta mal-effettività u l-effiċjenza tal-operazzjonijiet, bl-iżgurar tal-legalità u r-regolarità tat-tranżazzjonijiet ta’ bażi u l-kisba ta’ bilanċ bejn il-fiduċja u l-kontroll. Hija se tkompli tnaqqas il-piż amministrattiv għall-KICs. Bħala parti mis-sistema ta’ kontroll li se tkun implimentata mill-EIT, l-istrateġija ta’ verifika se tkun imsejsa fuq il-verifika finanzjarja ta’ kampjun rappreżentattiv ta’ nfiq tal-baġit kollu tal-EIT, l-aktar permezz tal-għotjiet annwali lill-KICs fuq bażi ta’ kull sena. Dan il-kampjun rappreżentattiv jista’ jiġi kkomplementat minn għażla msejsa fuq valutazzjoni tar-riskji marbuta mal-infiq matul verifiki ex-ante ta’ 100% tat-talbiet u l-esperjenza miksuba se tintuża fil-valutazzjoni tal-qafas ta' kontroll tal-ġestjoni tar-riskju għall-implimentazzjoni tal-għotjiet. Il-verifiki tan-nefqa għandhom jitwettqu b'mod koerenti skont il-prinċipji tal-ekonomija, l-effiċjenza u l-effettività. Fir-rigward tal-Qafas ta’ kontroll intern tal-EIT, l-EIT żviluppa strateġija ġenerali, inkluża struttura ta’ sorveljanza, dwar l-implimentazzjoni ta’ proċessi ta’ kontroll intern li jappoġġjaw iċ-ċiklu kollu tal-infiq. Il-ġestjoni fil-livelli għolja tagħha tiżgura li din l-istrateġija ġenerali, kif ukoll l-Inizjattiva ta’ Standardizzazzjoni u Simplifikazzjoni (SSI) u l-implimentazzjoni tagħha, jiġu aċċettati formalment mill-Bord tat-Tmexxija. L-Inizjattiva ta’ Standardizzazzjoni u Simplifikazzjoni (SSI) implimentata mill-EIT timxi fuq approċċ imsejjes fuq tliet punti: – Eżerċizzju ta’ ppjanar standardizzat tal-EIT u programm ta' ħidma; – Rabta mal-eżerċizzju ta’ Ġestjoni tar-Riskju; – Żvilupp ta’ Proċeduri Operattivi Standard (SOP). Il-Proċeduri Operattivi Standard (SOP) huma struzzjonijiet miktuba fid-dettall biex tinkiseb uniformità ta’ rendiment ta’ proċess speċifiku; l-istruzzjonijiet normalment ikopru aktar minn kompitu jew qasam wieħed fi ħdan l-EIT, l-Unità, it-Taqsima jew it-timijiet. Fil-qafas tas-simplifikazzjoni b’attenzjoni fuq ir-rendiment, u sabiex jiżdiedu l-effiċjenza, ir-regolarità u tonqos kull rata possibbli ta’ żbalji tal-attivitajiet implimentati mill-EIT fir-rigward tal-attivitajiet tal-KICs, se jiġi propost l-użu tal-għotjiet taħt forma ta’ somom kbar ta’ darba, rati fissi u skali ta’ spejjeż ta’ unità b’konformità mal-profil tal-attivitajiet implimentati mill-KICs, kif propost fir-Regolament XXX tal-Parlament Ewropew u tal-Kunsill dwar l-Orizzont 2020 ta’ XXX. Għal dawk li huma ċertifikati ta’ verifika dwar dikjarazzjonijiet finanzjarji li jridu jiġu pprovduti mill-KICs u l-imsieħba varji, li bihom l-awdituri indipendenti jiċċertifikaw il-legalità u l-konformità tal-ammonti dikjarati fir-rapporti finanzjarji, il-livell minimu għal dawn iċ-ċertifikati se jkun stabbilit fil-livell iddefinit bl-Artikolu 28 tar-Regolament li jistabbilixxi r-regoli għall-parteċipazzjoni u t-tixrid fl-ambitu tal-Orizzont 2020. Id-dispożizzjonijiet l-oħra kollha ddefiniti fuq dan ir-Regolament se jiġu wkoll applikati fir-rigward taċ-ċertifikati dwar il-metodoloġija u l-awdituri li jiċċertifikaw. 2.3. Miżuri għall-prevenzjoni ta’ frodi u irregolaritajiet 2.3.1 Speċifika l-miżuri ta’ prevenzjoni jew protezzjoni eżistenti jew dawk previsti. Kif deskritt bl-Artikolu 24 tar-Regolament XXX tal-Parlament Ewropew u tal-Kunsill dwar l-Orizzont 2020 ta’ XXX, l-EIT għandu jieħu miżuri xierqa biex jiżgura li l-interessi finanzjarji tal-unjoni jitħarsu. Il-proposti għal Orizzont 2020 ġew suġġetti għal protezzjoni kontra l-frodi u valutazzjoni tal-impatt tagħhom. B’mod ġenerali, il-miżuri proposti għandu jkollhom impatt pożittiv fuq il-ġlieda kontra l-frodi, speċjalment l-enfasi ikbar fuq il-verifika bbażata fuq ir-riskju u għandhom isaħħu l-evalwazzjoni u l-kontroll. L-EIT huwa ddeterminat li jiġġieled kontra l-frodi fl-istadji kollha tal-proċess ta’ ġestjoni tal-għotjiet u l-attivitajiet oħra implimentati. Id-deċiżjonijiet kollha adottati u l-kuntratti konklużi mill-EIT jsitipulaw b’mod espliċitu li l-Uffiċċju Ewropew Konta l-Frodi (OLAF) u l-Qorti tal-Awdituri jistgħu jwettqu spezzjonijiet fuq il-post biex jivverifikaw id-dokumenti tal-kuntratturi u subkuntratturi kollha li rċevew fondi tal-Unjoni, inkluż fil-bini tal-benefiċjarji finali, skont il-proċeduri stabbiliti fir-Regolament tal-Kunsill (Euratom, KE) Nru 2185/96 tal-11 ta’ Novembru 1996 dwar verifika u spezzjonijiet fuq il-post[13]. L-OLAF għandu l-jedd li jwettaq investigazzjoni interna fl-EIT, u l-Bord tat-Tmexxija ffirma ftehim dwar l-adeżjoni mal-Ftehim interistituzzjonali tal-25 ta’ Mejju 1999 bejn “il-Parlament Ewropew, il-Kunsill u l-Kummissjoni” dwar investigazzjonijiet mill-OLAF[14]. L-EIT wettaq ukoll deċiżjoni dwar it-termini u l-kundizzjonijiet għall-investigazzjonijiet interni rigward il-prevenzjoni ta' frodi, korruzzjoni u kull xorta ta' attività illegali li hija ta' ħsara għall-interessi tal-Unjoni. 3. L-ISTIMA TAL-IMPATT FINANZJARJU TAL-PROPOSTA/INIZJATTIVA 3.1. Intestatura/i tal-qafas finanzjarju multiannwali u l-linja/i tal-baġit tan-nefqa affettwata/i · Linji baġitarji tan-nefqa eżistenti Skont l-ordni tal-intestaturi u tal-linji baġitarji tal-qafas finanzjarju multiannwali. Intestatura tal-qafas finanzjarju multiannwali || Linja tal-baġit || Tip ta’ nefqa || Kontribuzzjoni Numru 15.02.11 L-Istitut Ewropew tal-Innovazzjoni u t-Teknologija (EIT) || DA/NDA ([15]) || Minn pajjiżi tal-EFTA[16] || minn pajjiżi kandidati[17] || minn pajjiżi terzi || fis-sens tal-Artikolu 18(1)(aa) tar-Regolament Finanzjarju 1 || 15 02 11 01 “Struttura tat-Tmexxija” 2008/2013 || AMD || IVA || LE || LE || LE 1 || 15 02 11 02 “Komunitajiet tal-Għarfien u l-Innovazzjoni (KIC) u attivitajiet oħra operattivi" 2008/2013 || DA || IVA || LE || LE || LE · Linji tal-baġit ġodda mitlubin Skont l-ordni tal-intestaturi tal-qafas finanzjarju multiannwali u l-linji baġitarji. Intestatura tal-qafas finanzjarju multiannwali || Linja tal-baġit || Tip ta’ nefqa || Kontribuzzjoni || DA/NDA ([18]) || Minn pajjiżi tal-EFTA[19] || minn pajjiżi kandidati[20] || minn pajjiżi terzi || fis-sens tal-Artikolu 18(1)(aa) tar-Regolament Finanzjarju || 15 07 03 01 “Struttura ta’ Tmexxija” 2014/2020 || DNA || IVA || LE || LE || LE || 15 07 03 02 “Komunitajiet tal-Għarfien u l-Innovazzjoni (KICs) u attiviatjiet operattivi oħra" 2014/2020 || DA || IVA || LE || LE || LE 3.2. Stima tal-impatt fuq l-infiq 3.2.1. Sommarju tal-istima tal-impatt fuq l-infiq EUR miljun (sa 3 punti deċimali) fil-prezzijiet attwali L-intestatura tal-qafas finanzjarju multiannwali: || Għadd || 1 - Nefqa Operattiva u Amministrattiva tal-EIT L-EIT || || || Sena 2014 || Sena 2015 || Sena 2016 || Sena 2017 || Sena 2018 || Sena 2019 || Sena 2020 || Sena 2021 || Sena 2022 || IT-TOTAL 2014-2022 Titolu 1 - 15 07 03 01 “Struttura ta’ Tmexxija” 2014/2020 || Impenji || (1a) || 5,837 || 6,386 || 7,949 || 8,108 || 8,730 || 8,905 || 9,083 || || || 54,998 Pagamenti || (2a) || 5,837 || 6,386 || 7,949 || 8,108 || 8,730 || 8,905 || 9,083 || || || 54,998 Titolu 2 - 15 07 03 01 “Struttura ta’ Tmexxija” 2014/2020 || Impenji || (1b) || 1.592 || 1.732 || 1.987 || 2.027 || 2.183 || 2.226 || 2.271 || || || 14.017 Pagamenti || (2b) || 1.592 || 1.732 || 1.987 || 2.027 || 2.183 || 2.226 || 2.271 || || || 14.017 Titolu 3 - 15 07 03 02 “Komunitajiet tal-Għarfien u l-Innovazzjoni (KICs) u attivitajiet operattivi oħrajn" 2014/2020 || Impenji || (1c) || 267.498 || 324.047 || 389.375 || 472.279 || 497.460 || 554.832 || 599.777 || || || 3105.268 Pagamenti || (2c) || 232.723 || 281.921 || 338.756 || 410.883 || 432.790 || 482.704 || 521.806 || 299.888 || 103.796 || 3105.267 Approprjazzjonijiet TOTALI għall-EIT || Impenji || =1a+1b+1c || 274,926 || 332,165 || 399,312 || 482,414 || 508,373 || 565,963 || 611,130 || || || 3174,283 Pagamenti || =2a+2b+2c || 240,151 || 290,039 || 348,693 || 421,018 || 443,703 || 493,835 || 533,159 || 299.888 || 103.796 || 3174,283 L-intestatura tal-qafas finanzjarju multiannwali: || 1 || " Nefqa amministrattiva DĠ EAC" EUR miljun (sa 3 punti deċimali) fil-prezzijiet attwali || || || Sena 2014 || Sena 2015 || Sena 2016 || Sena 2017 || Sena 2018 || Sena 2019 || Sena 2020 || IT-TOTAL 2014-2020 DĠ: EAC ||  Riżorsi umani – Staff effettiv - 15.01.05.01 || 0,472 || 0,481 || 0,491 || 0,501 || 0,511 || 0,521 || 0,531 || 3,507  Riżorsi umani – Staff effettiv - 15.01.05.02 || 0,145 || 0,148 || 0,151 || 0,154 || 0,157 || 0,161 || 0,164 || 1,081  Infiq ieħor amministrattiv - 15.01.05.03 || 0,371 || 0,378 || 0,551 || 0,563 || 0,401 || 0,497 || 0,597 || 3,359 TOTAL DĠ: EAC || || 0,988 || 1,008 || 1,194 || 1,217 || 1,069 || 1,179 || 1,292 || 7,947 TOTAL approprjazzjonijiet taħt INTESTATURA 1 EAC tal-qafas finanzjarju multiannwali || (Total Impenji = Total ta’ ħlasijiet) || 0,988 || 1,008 || 1,194 || 1,217 || 1,069 || 1,179 || 1,292 || 7,947 EUR miljun (sa 3 punti deċimali) fil-prezzijiet attwali || || || Sena 2014 || Sena 2015 || Sena 2016 || Sena 2017 || Sena 2018* || Sena 2019* || Sena 2020* || Sena 2021 || Sena 2022 || IT-TOTAL 2014-2022 Approprjazzjonijiet TOTALI taħt INTESTATURI 1 tal-qafas finanzjarju multiannwali || Impenji || 275,914 || 333,173 || 400,505 || 483,632 || 509,442 || 567,142 || 612,422 || || || 3 182,230 Pagamenti || 241,139 || 291,047 || 349,887 || 422,236 || 444,772 || 495,014 || 534,451 || 299,888 || 103,796 || 3 182,230 * Ammont addizzjonali ta’ EUR 1689,006 miljuni jingħata għas-snin 2018-2020 pro-rata mill-baġits tal-Primat u l-Isfidi imposti mis-Soċjetà għall-Potenzjament u l-Industriji Teknoloġiċi, fuq bażi indikattiva u suġġett għar-reviżjoni stabbilita fl-Artikolu 26(1) tar-Regolament XX/XXX tal-Orizzont 2020. 3.2.2. Stima tal-impatt fuq l-approprjazzjonijiet operattivi – ¨ Il-proposta/inizjattiva ma teħtiġx l-użu ta’ approprjazzjonijiet operattivi – X Il-proposta/inizjattiva teħtieġ l-użu ta’ approprjazzjonijiet operazzjonali, kif spjegat hawn taħt: Approprjazzjonijiet ta' impenji f'EUR miljuni (sa 3 punti deċimali) fil-prezzijiet attwali Indika l-objettivi u r-riżultati ò || || || Sena 2014 || Sena 2015 || Sena 2016 || Sena 2017 || Sena 2018 || Sena 2019 || Sena 2020 || IT-TOTAL 2014 - 2020 EŻITI || Tip ta’ eżiti[21] || Kost medju tal-output || Għadd ta’ eżiti || Spiża || Għadd ta’ eżiti || Spiża || Għadd ta’ eżiti || Spiża || Għadd ta’ eżiti || Spiża || Għadd ta’ eżiti || Spiża || Għadd ta’ eżiti || Spiża || Għadd ta’ eżiti || Spiża || Għadd totali ta’ outputs || Spiża totali || OBJETTIV SPEĊIFIKU Nr 1[22] Konsolidazzjoni u trawwim tat-tkabbir u l-impatt tal-KICs attwali || Riżultat || KICS || || 3 || 256.89 || 3 || 281.83 || 3 || 284.49 || 3 || 313.77 || 3 || 214.31 || 3 || 183.36 || 3 || 156.70 || 21 || 1 691,346 || Subtotal għal objettiv speċifiku Nru 1 || 3 || 256.89 || 3 || 281.83 || 3 || 284.49 || 3 || 313.77 || 3 || 214.31 || 3 || 183.36 || 3 || 156.70 || 21 || 1 691,346 || OBJETTIV SPEĊIFIKU Nru 2 - Żvilupp gradwali lejn KICs ġodda || Riżultat || KICS || || || || 3 || 25.98 || 3 || 82.81 || 3 || 135.98 || 3 || 232.61 || 3 || 260.17 || 3 || 274.87 || 18 || 1 012,410 || Riżultat || KICS || || || || || || || || || || 3 || 27.57 || 3 || 87.87 || 3 || 144.31 || 9 || 259,750 || Subtotal għal objettiv speċifiku Nru 2 || || || 3 || 25.98 || 3 || 82.81 || 3 || 135.98 || 6 || 260.18 || 6 || 348.04 || 6 || 419.17 || 27 || 1 272,160 || OBJETTIV SPEĊIFIKU Nru 3- It-titjib tal-impatt tal-EITs permezz tal-qsim tal-għarfien, it-tixrid, is-sensibilizzazzjoni u l-espożizzjoni internazzjonali || Riżultat || || || || 10.61 || || 16.24 || || 22.08 || || 22.52 || || 22.97 || || 23.43 || || 23.90 || || 141.762 || Subtotal għal objettiv speċifiku Nru 3 || || 10.61 || || 16.24 || || 22.08 || || 22.52 || || 22.97 || || 23.43 || || 23.90 || || 141.762 || SPIŻA TOTALI || || 267,50 || || 324,05 || || 389,38 || || 472,28 || || 497,465 || || 554,83 || || 599,78 || || 3 105,268 || 3.2.3. Impatt stmat fuq approprjazzjonijiet ta’ riżorsi umani tal-EIT 3.2.3.1. Sinteżi – ¨ Il-proposta/l-inizjattiva ma teħtiġx l-użu ta’ approprjazzjonijiet amministrattivi – X Il-proposta/inizjattiva teħtieġ l-użu ta’ approprjazzjonijiet amministrattivi , kif spjegat hawn taħt: EUR miljuni (sa 3 punti deċimali) fi prezzijiet attwali || Sena 2014 || Sena 2015 || Sena 2016 || Sena 2017 || Sena 2018 || Sena 2019 || Sena 2020 || Total għall-perjodu 2014-2020 Uffiċjali (Gradi AD) EAC Linja Baġitarja: 15 01 05 01 || 0,472 || 0,481 || 0,491 || 0,501 || 0,511 || 0,521 || 0,531 || 3,507 Uffiċjali (Gradi AST)EAC Linja Baġitarja: 15 01 05 01 || 0 || 0 || 0 || 0 || 0 || 0 || 0 || 0 Aġent kuntrattwalit EAC Linja Baġitarja: 15 01 05 02 || 0,068 || 0,069 || 0,071 || 0,072 || 0,074 || 0,075 || 0,076 || 0,505 Aġent Kuntrattwali EITt Linja Baġitarja: 15 07 03 01 || 1,358 || 1,386 || 1,413 || 1,441 || 1,470 || 1,500 || 1,530 || 10,098 Aġenti Temporanji EAC Linja Baġitarja: 15 01 05 01 || 5,121 || 5,224 || 5,469 || 5,864 || 6,419 || 6,547 || 6,678 || 41,322 Esperti Nazzjonali Ssekondati EAC Linja Baġitarja: 15 01 05 02 || 0,077 || 0,079 || 0,081 || 0,082 || 0,084 || 0,086 || 0,087 || 0,576 Esperti Nazzjonali Ssekondati EIT Linja Baġitarja: 15 07 03 01 || 0,387 || 0,395 || 0,484 || 0,493 || 0,503 || 0,513 || 0,523 || 3,299 Kontribuzzjoni permezz ta’ Ftehim ta’ Ospitalità[23] || -1,560 || -1,560 || 0 || 0 || 0 || 0 || 0 || -3,120 IT-TOTAL || 5,924 || 6,074 || 8,007 || 8,454 || 9,060 || 9,241 || 9,426 || 56,187 3.2.3.2. Rekwiżiti stmati ta’ riżorsi umani – ¨ Il-proposta/inizjattiva ma teħtiġx l-użu ta’ riżorsi umani – X Il-proposta/l-inizjattiva teħtieġ l-użu ta’ riżorsi umani, kif spjegat hawn taħt: – A) Riżorsi Umani EIT u d-DĠ EAC L-istima għandha tiġi espressa f’ammonti sħaħ (jew l-aktar sa pożizzjoni deċimali waħda) || || Sena 2014 || Sena 2015 || Sena 2016 || Sena 2017 || Sena 2018 || Sena 2019 || Sena 2020  Il-karigi tal-pjan tal-istabiliment (uffiċjali u aġenti temporanji) || || XX 01 07 03 (Kwartieri Ġenerali u Uffiċċji ta’ Rappreżentanza tal-Kummissjoni) || || || || || || || || || 15 07 03 01 (Delegazzjonijiet)EIT || 63 || 63 || 65 || 67 || 70 || 70 || 70 || || 15 01 05 01 (Riċerka indiretta) || 3,5 || 3,5 || 3,5 || 3,5 || 3,5 || 3,5 || 3,5 || || 10 01 05 01 (Riċerka diretta) || || || || || || || || || || || || || || || || || ||  Persunal estern (f’unità Ekwivalenti għall-Full-Time: FTE)[24] || || 15 01 07 03 (CA, INT, SNE mill-"pakkett globali") || || || || || || || || || XX 01 02 02 (AK, INT, JED, LA u ENS fid-delegazzjonijiet) || || || || || || || || || XX 01 04 yy[25] || - fil-Kwartieri Ġenerali[26] || || || || || || || || || - f’delegazzjonijiet || || || || || || || || || 15 01 05 02 (AK, INT, ENS – Riċerka indiretta) || 2 || 2 || 2 || 2 || 2 || 2 || 2 || || 10 01 05 02 (AK, INT, ENS – Riċerka diretta) || || || || || || || || || Intestaturi oħra tal-baġit (speċifika) || || || || || || || || || IT-TOTAL || 68,5 || 68,5 || 70,5 || 72,5 || 75,5 || 75,5 || 75,5 || Ir-riżorsi umani meħtieġa se jkunu mill-persunal tad-DĠ EAC li diġà huma assenjati bil-ġestjoni tal-azzjoni u/jew ġew allokati mill-ġdid fi ħdan id-DĠ, flimkien ma', jekk ikun meħtieġ, kwalunkwe allokazzjoni addizzjonali li tista’ tingħata lid-DĠ ta' ġestjoni taħt il-proċedura ta’ allokazzjoni annwali u fid-dawl tal-limiti baġitarji. Deskrizzjoni tal-kompiti li jridu jitwettqu Uffiċjali u aġenti temporanji DĠ EAC || - Kompiti marbuta mal-proċess ta’ adozzjoni tal-Bagit tal-EIT, b’mod partikolari: abbozz ta’ baġit, trasferimenti; - Tħejjija tal-opinjoni tal-Kummissjoni dwar il-Programm Triennali ta’ Ħidma tal-EIT; - Tħejjija tal-pożizzjoni tal-osservatur tal-Kummissjoni fil-laqgħat tal-Bord tat-Tmexxija tal-EIT; -Tħejjija tad-deċiżjoni tal-Kummissjoni dwar il-ħatra tal-membri tal-Bord tat-Tmexxija tal-EIT; - Koordinazzjoni u allinjament ma’ inizjattivi oħra tal-UE, b’mod partikolari l-Orizzont 2020; - Tħejjija tal-pożizzjoni tal-Kummissjoni fil-Pjattaforma tal-Partijiet Interessati tal-EIT; - Organizzazzjoni tal-laqgħat annwali bejn l-EIT-KICs u s-servizzi tal-Kummissjoni; - Tħejjija tas-sejħiet għal KICs ġodda; - Monitoraġġ u valutazzjoni tal-EIT; - Żgurar ta’ konformità tal-laurei bil-marka tal-EIT ma’ azzjonijiet meħuda fil-kuntest tal-Qasam tal-Edukazzjoni Ogħla. Personal estern DĠ EAC || - Kontribuzzjoni għat-tħejjija tal-opinjoni tal-Kummissjoni dwar il-Programm Triennali ta’ Ħidma tal-EIT; - Kontribuzzjoni għall-koordinazzjoni u allinjament ma’ inizjattivi oħra tal-UE, b’mod partikolari l-Orizzont 2020; - Kontribuzzjoni tal-pożizzjoni tal-Kummissjoni fil-Pjattaforma tal-Partijiet Interessati tal-EIT; - Kontribuzzjoni għall-organizzazzjoni tal-laqgħat annwali bejn l-EIT-KICs u s-servizzi tal-Kummissjoni; - Kontribuzzjoni għat-tħejjija tas-sejħiet għal KICs ġodda; - Kontribuzzjoni għall-iżgurar ta’ konformità tal-laurei bil-marka tal-EIT ma’ azzjonijiet meħuda fil-kuntest tal-Qasam tal-Edukazzjoni Ogħla. – B) Riżorsi Umani tal-EIT || || 2014 || 2015 || 2016 || 2017 || 2018 || 2019 || 2020 Postijiet ta’ staff effettiv tal-EIT Persunal temporanju || AD || 27 || 27 || 28 || 29 || 32 || 32 || 32 AST || 11 || 11 || 11 || 12 || 12 || 12 || 12 TOTAL postijiet staff effettiv || 38 || 38 || 39 || 41 || 44 || 44 || 44 Persunal ieħor (fl-FTE) Aġenti Kuntrattwali (CA= Contract Agent) || || 20 || 20 || 20 || 20 || 20 || 20 || 20 Esperti Nazzjonali Ssekondati Experts (SNE) || || 5 || 5 || 6 || 6 || 6 || 6 || 6 Total ta' persunal ieħor || || || || || || || || PERSONAL TOTALI EIT || || 63 || 63 || 65 || 67 || 70 || 70 || 70 Deskrizzjoni tal-kompiti li jridu jitwettqu Aġenti Temporanji EIT || - Proċess ta’ kompiti tal-Baġit tal-EIT u flimkien mal-Aġenda ta’ Simplifikazzjoni; - Tħejjija tal-verżjonijiet ġodda ta’ ħatra u għażla tal-KICs; - Koordinazzjoni u allinjament ma’ inizjattivi oħra tal-UE, b’mod partikolari l-Orizzont 2020; - Pjattaforma tal-Partijiet Interessati tal-EIT; - Organizzazzjoni ta’ laqgħat u Seduti ta’ smigħ bejn l-EIT u l-KICs; - Tisħiħ ta' KICs attwali; - Monitoraġġ u valutazzjoni tal-EIT; - L-impatt tal-EIT permezz tal-qsim tal-għarfien, it-tixrid, is-sensibilizzazzjoni u l-espożizzjoni internazzjonali. Personal estern EIT || - Kontribuzzjoni għat-tħejjija tal-verżjonijiet ġodda ta’ ħatra u għażla tal-KICs; - Kontribuzzjoni għall-Aġenda tal-Intraprenditorija u l-Edukazzjoni tal-EIT; - Kontribuzzjoni għall-Pjattaforma tal-Partijiet Interessati tal-EIT; - Kontribuzzjoni għall-iżgurar ta’ konformità tal-laurei bil-marka tal-EIT ma’ azzjonijiet meħuda fil-kuntest tal-Qasam tal-Edukazzjoni Ogħla. Fid-dawl tal-Pjan tal-Istaff Effettiv għal dak li huwa Qafas Finanzjarju Multiannwali, għall-EIT, bħala aġenzija li għadha toħloq, ġie previst staff totali ta' 61 TFEs li jkopru l-perjodu sal-2013 (li jikkorrispondu għal 37 AT + 20 CA + 4 SNE). F’dan il-kuntest, id-DĠ EAC bħala DĠ prinċipali, se tissorvelja mill-qrib l-implimentazzjoni mill-EIT tal-Pjan tal-Istaff Effettiv attwali. Mill-banda l-oħra, matul it-tħejjija annwali tal-Baġit, id-DĠ prinċipali se titlob biss mill-Awtorità Baġitarja l-istaff meħtieġ għall-kisba tal-objettivi tal-EIT. Ta’ min jenfasizza wkoll u jagħraf iż-żieda sinifikanti għall-EIT fix-xogħol u l-kompetenzi fil-kuntest tar-reviżjoni tar-Regolament attwali tal-EIT u l-SIA, kif ukoll l-importanza tal-baġit il-ġdid li l-EIT se timplimenta. 3.2.4. Kompatibilità mal-qafas finanzjarju multiannwali kurrenti – X Il-proposta/inizjattiva hija kompatibbli mal-qafas finanzjarju multiannwali kurrenti. – ¨ Il-proposta/inizjattiva se tinvolvi r-riprogrammar tal-intestatura rilevanti fil-qafas finanzjarju multiannwali. Spjega x’tip ta’ riprogrammar huwa meħtieġ, u speċifika l-intestaturi tal-baġit konċernati u l-ammonti korrispondenti – ¨ Il-proposta/inizjattiva teħtieġ l-applikazzjoni ta’ strumenti ta’ flessibilità jew reviżjoni tal-qafas finanzjarju multiannwali[27]. Spjega x’inhu meħtieġ, u speċifika l-intestaturi u l-intestaturi tal-baġit konċernati u l-ammonti korrispondenti 3.2.5. Kontribuzzjonijiet ta’ partijiet terzi – Il-proposta/inizjattiva ma tipprovdix għal kofinanzjament minn partijiet terzi – X Il-proposta/l-inizjattiva tipprovdi għall-kofinanzjament stmat hawn taħt: Approprjazzjonijiet f’miljuni ta’ EUR (sa 3 punti deċimali) || Sena 2014 || Sena 2015 || Sena 2016 || Sena 2017 || Sena 2018 || Sena 2019 || Sena 2020 || Totali Ftehim ta’ Ospitalità mal-Gvern Ungeriż* || 1.560 || 1.560 || 0 || 0 || 0 || 0 || 0 || 3.120 TOTAL ta’ approprjazzjonijiet iffinanzjati || 1.560 || 1.560 || 0 || 0 || 0 || 0 || 0 || 3.120 * Il-Ftehim ta’ Ospitalità jipprevedi li l-Gvern Ungeriż ikopri l-kera tal-bini tal-EIT tul 20 sena (2011-2030) u l-ispejjeż ta’ pagi ta’ 20 impjegat tul 5 snin (2011-2015) li jġibu daqs kontribuzzjoni fi flus kontanti ta’ EURO 1.560 miljun fis-sena. 3.3. Impatt stmat fuq id-dħul – X Il-proposta/inizjattiva m’għandha l-ebda impatt finanzjarju fuq id-dħul. – ¨ Il-proposta/inizjattiva għandha l-impatt finanzjarju li ġej: – ¨ fuq riżorsi proprji – ¨ fuq dħul mixxelanju EUR miljuni (sa 3 punti deċimali) Intestatura tad-dħul tal-baġit: || Approprjazzjonijiet disponibbli għas-sena tal-baġit li għaddejja || Impatt tal-proposta/inizjattiva[28] Sena N || Sena N+1 || Sena N+2 || Sena N+3 || … daħħal kemm ikunu meħtieġa kolonni biex turi t-tul taż-żmien tal-impatt (ara l-punt 1.6) Artikolu …………. || || || || || || || || Għal dħul mixxelanju assenjat, speċifika l-linja (linji) tan-nefqa tal-baġit affettwat(i). Speċifika l-metodu għall-kalkulazzjoni tal-impatt fuq id-dħul. [1] ĠU C. p. [2] ĠU C. p. [3] http://ec.europa.eu/education/eit/eit-consultation_en.htm [4] ĠU C , , p. . [5] ĠU C , , p. . [6] ĠU C. p. [7] ABM: Ġestjoni Bbażata fuq l-Attività – ABB: Ibbaġitjar Ibbażat fuq l-Attività (“Activity-Based Budgeting”). [8] Kif jissemma fl-Artikolu 49(6)(a) jew (b) tar-Regolament Finanzjarju. [9] Fl-2009 l-EIT ħatar tliet KIC fl-oqsma li ġejjin: adattament u taffijja tal-bidla fil-klima (KIC Klima), is-soċjetà tal-informazzjoni u l-komunikazzjoni tal-ġejjieni (Laboratorji EIT ICT) u enerġija sostenibbli (KIC InnoEnerġija). [10] Id-dettalji dwar il-modi ta’ ġestjoni u r-referenzi għar-Regolament Finanzjarju jinsabu fuq is-sit tal-BudgWeb: http://www.cc.cec/budg/man/budgmanag/budgmanag_en.html [11] Kif imsemmi fl-Artikolu 185 tar-Regolament Finanzjarju. [12] Id-Deċiżjoni tal-Kummissjoni C(2009) 2661 tat-3 ta’ Marzu 2009 li tagħti l-kunsens għad-derogi mitluba mill-Istitut Ewropew tal-Innovazzjoni u t-Teknoloġija mir-Regolament (KE, Euratom) Nru 2343/2002 dwar ir-Regolament Finanzjarju Qafas għall-entitajiet imsemmija fl-Artikolu 185 tar-Regolamement tal-Kunsill (KE, Euratom) Nru 1605/2002 [13] ĠU L 292, 15.11.1996, p. 2 [14] Deċiżjoni tal-Bord tat-Tmexxija tal-EIT tal-20 ta’ Frar 2009. [15] AD= Approprjazzjonijiet differenzjati / AMD= Approprjazzjonijiet mhux differenzjati [16] EFTA: Assoċjazzjoni Ewropea tal-Kummerċ Ħieles. [17] Il-pajjiżi kandidati u, fejn applikabbli, pajjiżi potenzjalment kandidati mill-Balkani tal-Punent. [18] AD= Approprjazzjonijiet differenzjati / AMD= Approprjazzjonijiet mhux differenzjati [19] EFTA: Assoċjazzjoni Ewropea tal-Kummerċ Ħieles. [20] Il-pajjiżi kandidati u, fejn applikabbli, pajjiżi potenzjalment kandidati mill-Balkani tal-Punent. [21] Ouputs huma prodott jew servizzi li għandhom jiġu pprovduti (eż.: l-għadd ta’ skambji ta’ studenti ffinanzjati, l-għadd ta’ km ta’ toroq mibnija, eċċ.). [22] Kif ġie deskritt fit-Taqsima 1.4.2. “Objettiv(i) speċifiku(ċi)…” [23] Il-Ftehim ta’ Ospitalità jipprevedi li l-Gvern Ungeriż ikopri l-ispejjeż ta’ pagi ta’ 20 Aġent Kuntrattwali tul 5 snin (2011-2015) li jġibu daqs kontribuzzjoni fi flus kontanti ta’ EURO 1.560 miljun fis-sena. [24] CA= Aġent fuq Kuntratt; INT= persunal tal-aġenzija (“Intérimaire”); JED= Jeune Expert en Délégation ("Esperti Żgħażagħ fid-Delegazzjonijiet "); LA=Local Agent (Aġent Lokali); SNE=Seconded National Expert (Espert Nazzjonali Ssekondat); [25] Taħt il-limitu massimu għall-persunal estern minn approprjazzjonijiet operattivi (eks linji “BA”). [26] Essenzjalment għall-Fondi Strutturali, għall-Fond Agrikolu Ewropew għall-Iżvilupp Rurali (FAEŻR) u għall-Fond Ewropew għas-Sajd (FES). [27] Ara l-punti 19 u 24 tal-Ftehim Interistituzzjonali. [28] Fir-rigward tar-riżorsi tradizzjonali tagħhom stess (dazji doganali, imposti fuq iz-zokkor), l-ammonti indikati għandhom ikunu ammonti netti, jiġifieri ammonti grossi wara t-tnaqqis ta’ 25% tal-ispejjeż tal-ġbir.